**Školský poriadok**

**2022/2023**

Na zabezpečenie, harmonizáciu chodu a organizáciu školského života vydáva riaditeľka školy tento školský poriadok, ktorý vychádza zo všeobecne záväzných právnych predpisov, podmienok školy a požiadaviek školskej komunity.

Školský poriadok školy predstavuje súhrn noriem spolužitia a spolupráce školského kolektívu žiakov, pedagogických i nepedagogických zamestnancov, rodičov (zákonných zástupcov žiakov) a verejnosti, ktorá je v kontakte so školou. Jeho uplatňovanie napomáha k napĺňaniu poslania školy a jeho dôsledné plnenie je základnou povinnosťou zúčastnených.

Školský poriadok vydáva riaditeľka školy po prerokovaní v pedagogickej rade v súlade s nasledujúcimi právnymi normami:

* Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov,
* Zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,
* Vyhláška č. 223/2022 Z. z. o základnej škole,
* Zákon č. 210/2018 Z. z. ktorým sa mení a dopĺňa zákon č. 245/2008 Z. z. o výchove a vzdelávaní
* Dohovor o právach dieťaťa,
* Metodický pokyn č. 7/2010-R k prevencii a riešeniu šikanovania žiakov na školách a školských zariadeniach,
* Metodický pokyn č. 22/2011 na hodnotenie žiakov základnej školy.
* Metodický pokyn č. 19/2015 na hodnotenie a klasifikáciu prospechu a správania žiakov s mentálny postihnutím
* Metodicko- informatívne materiály ,,Metódy hodnotenia, tolerancie a práca s deťmi so špecifickými poruchami učenia“ a ,,Žiak s poruchami správania v ZŠ a SŠ

Rezortné predpisy vydané od 1.1.2018

* Smernica č. 36/2018 k prevencii a riešeniu šikanovania detí a žiakov v školách a školských zariadeniach
* Vyhláška MŠ SR 436/2020 o škole v prírode
* Vyhláška MŠSR 21/2022 o pedagogickej dokumentácií
* Vyhláška 22/2022 o školských výchovno-vzdelávacích zariadeniach

Školský poriadok školy konkretizuje:

* Organizácia školského roka, vyučovacieho dňa a mimoškolských aktivít,
* Poriadok pre žiakov (práva a povinnosti žiakov (týždenníkov, šk. služby), pravidlá správania, dochádzka, hodnotenie, klasifikácia a výchovné opatrenia, individuálne štúdium a štúdium v zahraničí),
* Poriadok pre učiteľov,
* Konkretizácia kompetencií vedenia školy (ak nie je súčasťou iného dokumentu školy),
* Pravidlá výkonu práce pre učiteľov, žiakov a ostatných zamestnancov školy,
* Zásady starostlivosti o ochranu zdravia, bezpečnosť pri vyučovaní a školských akciách, starostlivosť o osobnú hygienu zúčastnených a psycho-hygienických a zdravotných podmienok, tvorba a ochrana životného prostredia,
* Organizácia stravovania v školskej jedálni,
* Zásady činnosti vo výchovnej oblasti – Školský poriadok ŠKD, záujmových útvarov školy a pod.,
* Ustanovenia demokratických a humanistických snáh školy,
* Konštituovanie a činnosť samosprávnych orgánov školy (žiacka školská rada, triedna samospráva, samospráva školy),
* Základné práva a povinnosti rodičov a verejnosti, ktorá prichádza do kontaktu so školou, zásady spolupráce,
* Zásady výkonu podnikateľskej činnosti ( MP č.5/2007 - R).

Obsah

[**Preambula** 6](#_Toc81509542)

[**Čl. 1 Organizácia školského roka** 7](#_Toc81509543)

[**Organizácia školského roka 2022/2023** 7](#_Toc81509544)

[**Čl. 2 Organizácia vyučovacieho dňa** 8](#_Toc81509545)

[**Čl. 3 Práva a povinnosti žiakov a ich zákonných zástupcov** 9](#_Toc81509546)

[**A.** **Práva a povinnosti žiakov** 9](#_Toc81509547)

[**1.** **Práva žiakov** 9](#_Toc81509548)

[**2.** **Žiak so špeciálnymi výchovno-vzdelávacími potrebami má právo:** 10](#_Toc81509549)

[**3.** **Povinnosti žiakov** 11](#_Toc81509550)

[**B.** **Práva a povinnosti zákonných zástupcov detí a žiakov** 12](#_Toc81509551)

[**1.** **Zákonný zástupca má právo** 12](#_Toc81509552)

[**2.** **Zákonný zástupca je povinný** 13](#_Toc81509553)

[**Čl. 4 Výkon práv a povinností žiakov a ich zákonných zástupcov v škole** 14](#_Toc81509554)

[**1.** **Príchod žiakov do školy, na činnosť organizovanú školou** 15](#_Toc81509555)

[**2.** **Správanie žiakov v škole, na činnosti organizovanej školou** 15](#_Toc81509556)

[**3.** **Správanie žiakov cez prestávky** 17](#_Toc81509557)

[**4.** **Odchod žiakov zo školy, z činnosti organizovanej školou** 17](#_Toc81509558)

[**5.** **Dochádzka žiakov do školy, na činnosť organizovanú školou** 18](#_Toc81509559)

[**6.** **Samospráva triedy** 19](#_Toc81509560)

[**7.** **Začlenenie žiakov so špeciálnymi výchovno-vzdelávacími potrebami** 20](#_Toc81509561)

[**Čl. 5 Starostlivosť o školské zariadenia a učebnice** 20](#_Toc81509562)

[**Čl. 6 Podmienky na zaistenie bezpečnosti a ochrany zdravia a požiarnej ochrany v škole, na školskej akcii** 21](#_Toc81509563)

[**Čl. 7 Komisionálne skúšky, opravné skúšky, opakovanie ročníka** 24](#_Toc81509564)

[**Čl. 8 Individuálne štúdium, štúdium v zahraničí** 24](#_Toc81509565)

[**Čl. 9 Školské stravovanie** 25](#_Toc81509566)

[**Čl. 10 Základné práva a povinnosti učiteľov** 25](#_Toc81509567)

[**1.** **Práva a povinnosti učiteľov** 25](#_Toc81509568)

[**2.** **Povinnosti pedagogického dozoru** 25](#_Toc81509569)

[**Čl. 11 Výchovné opatrenia** 27](#_Toc81509570)

[**Čl. 12 Kontakt zákonného zástupcu s vedením školy, s výchovnou poradkyňou, triednymi a ostatnými učiteľmi** 28](#_Toc81509571)

[**Čl. 13 Spolupráca školy a rodiny** 29](#_Toc81509572)

[**Čl. 23 Záverečné ustanovenia** 29](#_Toc81509573)

[**Príloha 1 Prevádzkový poriadok telocvične** 29](#_Toc81509574)

[**Príloha 2 Prevádzkový poriadok pre starostlivosť o areál školy** 30](#_Toc81509575)

[**Príloha 3 Prevádzkový poriadok školskej dielne** 31](#_Toc81509576)

[**Príloha 4 Prevádzkový poriadok  prírodovednej učebne** 32](#_Toc81509577)

[**Príloha 5 Prevádzkový poriadok cvičnej kuchynky** 33](#_Toc81509578)

[**Príloha 6 Prevádzkový poriadok školskej jedálne** 34](#_Toc81509579)

[**Príloha 7 Prevádzkový poriadok počítačovej učebne** 35](#_Toc81509580)

[**Príloha 8 Prevádzkový poriadok učebne cudzích jazykov** 36](#_Toc81509581)

[Metodický pokyn č. 22/2011 na hodnotenie žiakov základnej školy 38](#_Toc81509582)

[**Čl. 1** Zásady hodnotenia 38](#_Toc81509583)

[**Čl. 2** Získavanie podkladov na hodnotenie 39](#_Toc81509584)

[**Čl. 3** Hodnotenie prospechu a správania 40](#_Toc81509585)

[**Čl. 4** Postup pri hodnotení žiaka 43](#_Toc81509586)

[**Čl. 5** Hodnotenie žiaka v náhradnom termíne 45](#_Toc81509587)

[**Čl. 6** Opravné skúšky 45](#_Toc81509588)

[**Čl. 7** Komisionálna skúška 45](#_Toc81509589)

[**Čl. 8** Hodnotenie absolventa vzdelávania na získanie stupňa vzdelania 46](#_Toc81509590)

[**Čl. 9** Hodnotenie správania 47](#_Toc81509591)

[**Čl. 10** Postup do vyššieho ročníka 47](#_Toc81509592)

[**Čl. 11** Hodnotenie žiaka po prestupe na školu s iným vyučovacím jazykom 47](#_Toc81509593)

[**Čl. 12** Záverečné ustanovenie 48](#_Toc81509594)

[**Čl. 13** Účinnosť 48](#_Toc81509595)

# **Preambula**

Základná škola, Školská 192/8, Kamenec pod Vtáčnikom je plnoorganizovanou školou s klasickými triedami. V záujme naplnenia práva na vzdelanie, vedenie školy zabezpečí vnútorný chod školy a podmienky pre optimálne medziľudské vzťahy tak, aby bol čas strávený v škole efektívne využitý z hľadiska vzdelávania a aby bol aj časom príjemne stráveným rovnako žiakmi ako aj učiteľmi. Škola bude dôsledne dbať na dodržiavanie záväzných právnych noriem, ako sú Deklarácia práv dieťaťa, Listina základných práv a slobôd ako aj iné platné dokumenty vo vzťahu k žiakom, učiteľom i ostatným zamestnancom školy. Z uvedeného dôvodu sa ustanovuje tento Školský poriadok školy, ktorý sa opiera o platnú legislatívu Ministerstva školstva SR. Je to súhrn noriem, zásad a pravidiel spolužitia celého kolektívu žiakov, pedagogických a ostatných zamestnancov školy. Uplatňovanie školského poriadku školy v každodennom živote školy je prejavom uvedomelého vzťahu k práci v škole a k plneniu svojich povinností.

#

# **Čl. 1 Organizácia školského roka**

**Organizácia školského roka 2022/2023**

Obdobie školského vyučovania

1. Školský rok sa začína 1. septembra 2022. Školské vyučovanie sa začína 5. septembra 2022 (pondelok). Školské vyučovanie v prvom polroku školského roka sa končí 31. januára 2023 (utorok).

2. Školské vyučovanie v druhom polroku školského roka sa začína 1. februára 2023 (streda) a končí sa 30. júna 2023 (piatok).

3. Termíny **školských prázdnin:**

|  |  |  |  |
| --- | --- | --- | --- |
| **Prázdniny**  | **Posledný deň vyučovania pred začiatkom prázdnin**  | **Termín prázdnin**  | **Začiatok vyučovania po prázdninách**  |
| jesenné  | 27. október 2022 (štvrtok) | 28. október – 31. október 2022 | 2. november 2022 (streda) |
| vianočné  | 22. december 2022 (štvrtok) | 23. december 2022 – 7. január 2023 | 9. január 2023 (pondelok) |
| jarné  | Bratislavský kraj, Nitriansky kraj Trnavský kraj | 17. február 2023 (piatok) | 20.február – 24. február 2023 | 27. február 2023 (pondelok) |
| Banskobystrický kraj, Žilinský kraj, Trenčiansky kraj | 24. február 2023 (piatok) | 27. február – 3. marec 2023 | 6. marec 2023 (pondelok) |
|  Košický kraj, Prešovský kraj | 3. marec 2023 (piatok) | 6. marec – 10. marec 2023 | 13. marec 2023 (pondelok) |
| veľkonočné  | 5. apríl 2023 (streda) | 6. apríl – 11. apríl 2023 | 12. apríl 2023 (streda) |
| letné  | 30. jún 2023 (piatok) | 1. júl – 31. august 2023 | 4. september 2023 (pondelok) |

4. **Testovanie 9 - 2023-** termín 22. marca 2023 (streda), náhradný termín. 4. apríl 2023 (utorok),

**Testovanie 5- 2023** sa uskutoční v 17. mája 2023 (streda).

* Na škole sa vyučuje päť dní v týždni. V dňoch pracovného pokoja sa na školách nevyučuje.
* Riaditeľka školy môže poskytnúť žiakom zo závažných, najmä z organizačných a z technických dôvodov v súhrne najviac päť dní voľna v školskom roku.
* Ak dôjde k nepredvídanej udalosti, najmä k živelnej pohrome, k havarijnej situácii, k epidémii alebo k pandémii, môže riaditeľka školy po prerokovaní so zriaďovateľom školy rozhodnúť o poskytnutí ďalších dní voľna žiakom a o spôsobe náhrady vyučovania za tieto dni.

# **Čl. 2 Organizácia vyučovacieho dňa**

1. Vyučovanie je organizované podľa rozvrhu hodín schválený riaditeľkou školy. Rozvrh hodín je na prístupnom mieste v každej triede, v zborovni, v riaditeľni, na www- stránke školy, je povinný ho rešpektovať každý žiak, pedagogický zamestnanec a ostatní zamestnanci.
2. Po prerokovaní a schválení na zasadnutí Pedagogickej rady je začiatok vyučovania stanovený na 7,45 hod. Vyučovacia hodina trvá 45 minút, začína a končí sa zvonením. Malé prestávky medzi vyučovacími hodinami sú 10 – minútové. Veľká 20 – minútová prestávka je po druhej vyučovacej hodine. Vyučovací čas je rozvrhnutý takto:

 **- 1. vyučovacia hodina 7:45 – 8:30 – príchod do školy 7:30 – 7:40**

 **- 2. vyučovacia hodina 8:40 – 9:25**

 **- 3. vyučovacia hodina 9:45 – 10:30**

 **- 4. vyučovacia hodina 10:40 – 11:25**

 **- 5. vyučovacia hodina 11:35 – 12:20**

 **- 6. vyučovacia hodina 12:30 – 13:15 (30-minútová prestávka)**

 **- 7. vyučovacia hodina 13:25 – 14:10 / 13:45 – 14:30**

**Školský klub detí: Školská jedáleň:**

Ráno: 6,30 – 7,30 hod. Obed: 11,30 – 13,40 hod.

Popoludnie: 11,15 /12,20 –16,00 hod. .

**Vstup do budovy:**

Žiaci sa pred vstupom do hlavnej budovy zhromažďujú v chodbe a spojovacej chodbe medzi pavilónmi budov. Vstup do hlavnej budovy a tried je umožnený o 7.30 hod. Otváranie zabezpečuje pedagogický dozor, resp. nepedagogickí zamestnanci zabezpečí školník.

Vyučovací proces je organizovaný v učebniach, dielňach a telocvičných priestoroch podľa rozpisu, schváleného vedením školy a zverejnenom na centrálnej nástenke v zborovni školy, resp. v triednych rozvrhoch a na webových stránkach školy. Vyrušovať žiakov a pedagógov počas vyučovania nie je dovolené.

#

# **Čl. 3 Práva a povinnosti žiakov a ich zákonných zástupcov**

## **Práva a povinnosti žiakov**

### **Práva žiakov**

Práva žiaka sú zakotvené vo Všeobecnej deklarácii ľudských práv, deklarácii práv dieťaťa, v Dohovore o právach dieťaťa a v iných medzinárodných dokumentoch zaoberajúcich sa ochranou ľudských práv a práv dieťaťa.

* **Právo na vzdelanie –** Základné vzdelanie má žiak právo dostať bezplatne. Má právo zúčastňovať sa všetkých školou organizovaných akcií, besied, výletov a exkurzií. Má právo primerane využívať zariadenie učebne, výpočtovú techniku a knižnicu. Má právo na vzdelanie v materinskom jazyku. Má právo rozvíjať svoju osobnosť, nadanie, schopnosti a potreby.
* **Právo na názor –** Žiak má právo slušným spôsobom povedať svoj názor. Má právo klásť otázky k učivu a dostať na ne odpoveď. Má právo požiadať učiteľa alebo vedenie školy o vysvetlenie otázok a problémov, ktoré sa týkajú života školy.
* **Právo slobody prejavu –** Žiak má právo formulovať vlastné názory a tieto slobodne vyjadrovať. Toto právo však musí byť v súlade s právnymi normami Slovenskej republiky a nesmie byť v rozpore alebo potláčať práva a povesť iného človeka, nesmie ohrozovať bezpečnosť, poriadok, zdravie, morálku. Na vyjadrenie vlastného názoru môže využiť aj skrinku dôvery.
* **Právo na pokojné zhromažďovanie a združovanie sa -** Žiaci majú právo združovať sa v detských a mládežníckych organizáciách, v záujmových krúžkoch v škole, zapájať sa do rôznych mimoškolských, kultúrnych, športových a iných aktivít. Žiaci majú tiež právo organizovať svoje aktivity v priestoroch školy, ak toto bude vopred organizačne zabezpečené a odsúhlasené riaditeľstvom školy.
* **Právo na objektívne hodnotenie** - Žiak má právo na objektívne skúšanie a hodnotenie v súlade s Metodickým pokynom č. 22/2011 MŠ SR na hodnotenie žiakov základnej školy, Metodický pokyn č. 19/2015 na hodnotenie a klasifikáciu prospechu a správania žiakov s mentálnym postihnutím, ,,Metódy hodnotenia, tolerancie a práca s deťmi so špecifickými poruchami učenia“, Žiak s poruchami správania v ZŠ a SŠ s účinnosťou od 1.9. 2013 a Zákonom č. 245//2008 Z.z. o výchove a vzdelávaní (školský zákon) a o zmene a doplnení niektorých zákonov a Vyhláškou č. 223/2022 Z. z. o základnej škole.
* **Právo na ochranu zdravia -** Je povinnosťou školy zabezpečiť žiakovi ochranu zdravia a bezpečnosť pri vyučovaní, ako aj dodržiavanie základných psychohygienických noriem. Žiak má právo na ochranu pred ponižovaním, šikanovaním, týraním a inými formami útlaku a diskriminácie. Má právo na ochranu pred drogovými závislosťami.
* **Právo na voľný čas -** Žiak má právo na voľný čas uplatňovaním princípov: dodržiavanie psychohygienických zásad, tvorba rozvrhu hodín, nepreťažovanie žiakov a zadávanie domácich úloh, dobrovoľný výber záujmovej a mimoškolskej činnosti. Žiak má právo zvoliť si náplň prestávok, pokiaľ zachováva pravidlá bezpečnosti a neruší ostatných.
* **Právo na ochranu súkromia, slobodu myslenia, svedomia a náboženstva -** Žiak má právo na zákonnú ochranu proti zásahom a útokom na súkromný život, do svojej rodiny a domova, do korešpondencie, do cti a povesti. O žiakoch možno zhromažďovať len základné údaje týkajúce sa identifikácie osoby: meno a priezvisko, dátum narodenia, bydlisko, rodné číslo, štátnu príslušnosť, národnosť, osobné údaje týkajúce sa jeho zdravia a mentálnej identity. Zhromažďované údaje je potrebné chrániť pred prístupom nepovolených osôb a zachovávať o nich mlčanlivosť.
* **Právo na ochranu pred negatívnymi a zdravie ohrozujúcimi vplyvmi -** Žiak má právo na prostredie, ktoré neohrozuje jeho zdravý duševný a telesný vývin, na prostredie, kde nie je ohrozované jeho zdravie a život. Žiak musí byť chránený predovšetkým:
	1. pred nezákonným užívaním narkotických a psychotropných látok,
	2. pred užívaním alkoholických nápojov akéhokoľvek druhu a fajčením,
	3. pred sexuálnym využívaním a zneužívaním, vrátane prostitúcie a pornografie,
	4. krutým trestaním, týraním, mučením, ponižovaním, šikanovaním, obmedzovaním.
* **Právo na omyl -** Žiak má právo na omyl, zmenu názoru a právo na vývin. Môže sa pomýliť, prípadne niečo zabudnúť, nezabúda sa však ospravedlniť. Učiteľ mu umožní, aby svoj omyl alebo chybu napravil.
* **Právo zdravotne znevýhodnených žiakov -** Žiak so špeciálnymi výchovno-vzdelávacími potrebami a so zdravotnými obmedzeniami má právo na zvláštnu starostlivosť a vzdelávanie, aby dosiahol čo najvyššiu mieru samostatnosti a mohol viesť plnohodnotný spoločenský život.
* **Ochrana pred diskrimináciou a princíp rovnosti -** Žiak má právo na ochranu pred diskrimináciou v prístupe učiteľa k nemu, v komunikácii a v procese hodnotenia so zachovaním princípu rovnosti pre všetkých žiakov.

### **Žiak so špeciálnymi výchovno-vzdelávacími potrebami má právo:**

* na výchovu a vzdelávanie s využitím špecifických foriem a metód, ktoré zodpovedajú jeho potrebám, na vytvorenie nevyhnutných podmienok, ktoré túto výchovu a vzdelávanie umožňujú,
* používať pri výchove a vzdelávaní špeciálne učebnice a špeciálne didaktické a kompenzačné pomôcky; nepočujúcim žiakom sa zabezpečuje právo na vzdelávanie s použitím posunkovej reči nepočujúcich ako ich prirodzeného komunikačného prostriedku; nevidiacim žiakom sa zabezpečuje právo na výchovu a vzdelávanie s použitím Braillovho písma; žiakom s narušenou komunikačnou schopnosťou sa zabezpečuje právo na výchovu a vzdelávanie prostredníctvom náhradných spôsobov dorozumievania.

### **Povinnosti žiakov**

K povinnostiam žiakov patrí:

* osvojiť si vedomosti, zručnosti a návyky poskytované základnou školou,
* osvojiť si a zachovávať základné pravidlá a časový harmonogram a program školy, rešpektovať jej zameranie a svojimi vzájomnými vzťahmi prispieť k dobrej atmosfére,
* osvojiť si zásady mravného správania, vedomosti a praktické zručnosti na veku primeranej úrovni,
* svojím vystupovaním a činnosťou neobmedzovať osobnú slobodu iných a neohrozovať ich mravnosť, zdravie a bezpečnosť,
* osvojiť si zásady vlastenectva, humanity, demokracie a správať sa podľa nich,
* byť disciplinovaní, plniť pokyny pedagogických zamestnancov a správať sa v škole i mimo nej tak, aby robil česť sebe i škole,
* chrániť vlastné zdravie a zdravie iných, dbať o čistotu a poriadok, pomáhať pri udržiavaní poriadku v škole a jej okolí,
* byť škole vhodne a čisto upravený, aby nevzbudzovali svojím zovňajškom pohoršenie,
* šetriť školské zariadenia, chrániť ich pred poškodením, hospodárne zaobchádzať s učebnicami a učebnými pomôckami,
* dodržiavať vyučovací čas, rozvrh prestávok, zasadací poriadok v triedach a plniť ďalšie pokyny obsiahnuté vo vnútornom poriadku školy,
* nastupovať do školy minimálne 10 minút pred začiatkom vyučovania svojej triedy,
* žiaci poverení triednym učiteľom predkladajú prítomnému učiteľovi na každej vyučovacej hodine triednu knihu na zápis,
* udržiavať v škole poriadok v triedach, chodbách i v školskej jedálni.
* správať sa na verejnosti, v mimo vyučovacom čase, počas voľných dní aj cez prázdniny tak, aby nepoškodzoval dobré meno školy,
* zdržiavanie sa žiakov vo večerných a nočných hodinách na diskotékach, reštauračných zariadeniach sa považuje za porušenie vnútorného poriadku školy,
* rešpektovať zameranie, základné pravidlá a program školy, prezentovať ho nielen v škole, ale aj na verejnosti,
* zachovávať osobnú hygienu a hygienu prostredia, obliekať sa v súlade s hygienickými i mravnými požiadavkami ( v škole sa preobúva obuv a vrchné ošatenie sa odkladá v šatniach).

**Žiakovi nie je dovolené :**

* fajčiť v priestoroch školy, v okolí školy a pri všetkých činnostiach organizovaných školou,
* prinášať do školy alebo na činnosti organizované školou alkoholické nápoje, drogy a iné zdraviu škodlivé látky, používať ich v škole alebo pri činnostiach organizovaných školou,
* prinášať do školy alebo na činnosti organizované školou veci ohrozujúce život a zdravie a veci, ktoré by mohli rozptyľovať pozornosť ostatných žiakov pri vyučovaní,
* manipulovať s vecami zabezpečujúcimi ochranu budovy a majetok školy /hasiace prístroje, elektrické vedenie. ..../,
* znečisťovať steny a ničiť zariadenie učební, šatní, sociálnych zariadení a ostatných priestorov školy,
* používať vulgárne výrazy, počas vyučovacieho procesu používať mobilný telefón /ak žiak na vlastné riziko mobilný telefón v škole má, musí byť počas vyučovacích hodín vypnutý a uložený v taške žiaka,
* konzumovať potraviny počas vyučovacieho procesu,
* nosiť do školy drahé veci a neprimerane vysoké finančné čiastky, v prípade straty či odcudzenia ide o osobnú zodpovednosť žiaka, ktorý si takéto drahé veci do školy priniesol,
* do tried nosiť vrchné ošatenie a obuv,
* vystupovať a sedieť na parapetných doskách, otvárať okná a vykláňať sa z nich, vyhadzovať von papiere a iné odpadky ,či školské pomôcky, vystupovať na lavice, hojdať sa na stoličkách,
* neobmedzovať svojím konaním práva ostatných osôb zúčastňujúcich sa výchovy a vzdelávania.

## **Práva a povinnosti zákonných zástupcov detí a žiakov**

## **Zákonný zástupca má právo**

* vybrať pre svoje dieťa školu alebo školské zariadenie, ktoré poskytuje výchovu a vzdelávanie podľa tohto zákona, zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti; právo na slobodnú voľbu školy alebo školského zariadenia možno uplatňovať v súlade s možnosťami výchovnovzdelávacej sústavy,
* žiadať, aby sa v rámci výchovy a vzdelávania v škole alebo v školskom zariadení poskytovali žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa zákona,
* oboznámiť sa s výchovno-vzdelávacím programom školy alebo školského zariadenia a školským poriadkom,
* byť informovaný o výchovno-vzdelávacích výsledkoch svojho dieťaťa,
* na poskytnutie poradenských služieb vo výchove a vzdelávaní svojho dieťaťa,
* zúčastňovať sa výchovy a vzdelávania po predchádzajúcom súhlase riaditeľa školy,
* vyjadrovať sa k výchovno-vzdelávaciemu programu školy alebo školského zariadenia prostredníctvom orgánov školskej samosprávy /Rada školy/,
* byť volený do Rady školy, Rady rodičov,
* rodičia, iní zákonní zástupcovia žiakov, bývalí žiaci školy, ostatní občania, zástupcovia závodov a organizácií pôsobiacich v obvode školy sa dobrovoľne združujú v RZ. Rodičovské združenie je významnou formou aktívnej účasti občanov na riešení otázok výchovy detí a mládeže, na riadení školy a ŠKD,
* úlohou RZ je poskytovať škole materiálnu pomoc verejnoprospešnou prácou svojich členov, predovšetkým pri zlepšovaní školského prostredia, poskytovať škole finančnú pomoc pri zabezpečovaní mimoškolských a mimotriednych výchovných podujatí, plniť podľa potreby ďalšie úlohy v prospech školy, predovšetkým pri zabezpečovaní školskej dochádzky, pri školskom stravovaní a pri spravovaní fondu školských učebníc, pomáhať škole pri spolupráci so závodmi a spoločenskými organizáciami. Podporovať úsilie učiteľov o trvalé a hlboké vedomosti žiakov, o zníženie počtu zaostávajúcich žiakov, o výchovu žiakov k uvedomelej disciplíne, pomáhať škole pri výchove žiakov, predovšetkým v mimotriednej a mimoškolskej činnosti, venovať veľkú starostlivosť výchove žiakov k správnej voľbe povolania, pomáhať riešiť prípady žiakov s výchovnými problémami a spolupôsobiť pri ochrane detí a mládeže pred škodlivými vplyvmi,
* RZ nezasahuje do výchovno-vzdelávacieho procesu školy, ale pomáha vytvárať podmienky pre jeho priaznivý priebeh a podporuje ho,
* dať žiadosť o odklad začiatku povinnej školskej dochádzky svojho dieťaťa,
* dať žiadosť o včlenenie svojho dieťaťa,
* dať žiadosť o povolenie plniť povinnú školskú dochádzku mimo územia Slovenskej republiky,
* dať žiadosť o komisionálne preskúšanie svojho dieťaťa, ak má pochybnosti o správnosti klasifikácie v jednotlivých predmetoch na konci **1. a 2. polroka do troch dní odo dňa, keď bolo žiakovi vydané vysvedčenie** a byť prítomný na komisionálnom preskúšaní svojho dieťaťa po predchádzajúcom súhlase riaditeľa školy,
* dať žiadosť oslobodenie od vyučovania v niektorom predmete na základe odborného posudku lekára,
* dať preskúmať súdom vydané konečné rozhodnutie,
* na riešenie podnetov, sťažností,
* dostať k nahliadnutiu písomné práce svojho dieťaťa,
* zúčastniť sa vyučovania po dohode s riaditeľom školy alebo s vyučujúcim,
* na vydanie potvrdenia o návšteve školy, odpisu vysvedčenia a pod.

## **Zákonný zástupca je povinný**

* vytvoriť pre dieťa podmienky na prípravu na výchovu a vzdelávanie v škole a na plnenie školských povinností,
* dodržiavať podmienky výchovno-vzdelávacieho procesu svojho dieťaťa určené školským poriadkom, dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
* informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
* nahradiť škodu, ktorú žiak úmyselne zavinil,
* prihlásiť dieťa na plnenie povinnej školskej dochádzky a dbať o to, aby dieťa dochádzalo do školy pravidelne a včas, ak mu nezabezpečí inú formu vzdelávania podľa zákona; dôvody neprítomnosti dieťaťa na výchove a vzdelávaní doloží dokladmi v súlade so školským poriadkom,
* ak sa dieťa alebo žiak nemôže zúčastniť na výchove a vzdelávaní v škole alebo v školskom zariadení, jeho zákonný zástupca je povinný oznámiť škole alebo školskému zariadeniu bez zbytočného odkladu príčinu jeho neprítomnosti najneskôr do 24 hodín. Za dôvod ospravedlniteľnej neprítomnosti dieťaťa alebo žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť žiaka na súťažiach,
* **neprítomnosť žiaka, ktorá trvá najviac päť po sebe nasledujúce vyučovacie dni, ospravedlňuje jeho zákonný zástupca;** vo výnimočných a osobitne odôvodnených prípadoch škola môže vyžadovať lekárske potvrdenie o chorobe dieťaťa alebo žiaka alebo iný doklad potvrdzujúci odôvodnenosť jeho neprítomnosti. Ak neprítomnosť žiaka z dôvodu ochorenia trvá dlhšie ako päť po sebe nasledujúcich vyučovacích dni, predloží žiak, jeho zákonný zástupca potvrdenie od lekára,
* ak ochorie žiak alebo niektorá z osôb, s ktorými žiak býva v spoločnej domácnosti alebo je s nimi v trvalom styku na prenosnú infekčnú chorobu, oznámi toto zákonný zástupca neodkladne riaditeľke školy. **Zákonný zástupca (rodič) je povinný oznámiť triednemu učiteľovi resp. riaditeľke školy každé vážnejšie ochorenie žiaka , ktoré si vyžaduje individuálny prístup zo strany pedagógov,**
* ak má triedny učiteľ odôvodnené podozrenie, že žiak alebo jeho zákonný zástupca (rodič) porušujú **§ 36 Školského zákona** - povinná školská dochádzka – neprítomnosť na vyučovaní sa považuje za neospravedlnenú. Triedny učiteľ prostredníctvom riaditeľstva školy zasiela rodičovi upozornenie na nedbalú školskú dochádzku - najneskôr po troch dňoch neospravedlnenej neprítomnosti žiaka na vyučovaní!
* žiak nesmie svojvoľne odísť zo školy: V prípade uvoľnenia žiaka z výchovno-vzdelávacej činnosti v zmysle bodu 2 tohto poriadku, žiaka si musí osobne prevziať zákonný zástupca alebo osoba splnomocnená k tomuto úkonu,
* žiak, ktorý bol oslobodený od vyučovania niektorého predmetu, musí byť prítomný na vyučovaní predmetu v predpísanom úbore a zamestnáva sa pomocnými úlohami pri vyučovaní,
* ak je predmet, v ktorom je žiak oslobodený, zaradený na prvú alebo poslednú vyučovaciu hodinu, žiak sa vyučovania predmetu nezúčastňuje na základe rozhodnutia riaditeľky školy vydaného na žiadosť rodičov,
* Rodičom a iným osobám nie je dovolené vstupovať počas vyučovania do priestorov školy a vyrušovať učiteľa bez povolenia riaditeľky školy alebo jej zástupkyne.

# **Čl. 4 Výkon práv a povinností žiakov a ich zákonných zástupcov v škole**

* Výkon práv a povinností vyplývajúcich zo školského zákona musí byť v súlade s dobrými mravmi. Nikto nesmie tieto práva a povinnosti zneužívať na škodu druhého.
* Žiak nesmie byť v súvislosti s výkonom svojich práv postihovaný za to, že podá na iného žiaka, pedagogického zamestnanca alebo iného zamestnanca školy sťažnosť, žalobu alebo návrh na začatie trestného stíhania.
* Žiak, ktorý sa domnieva, že jeho práva alebo právom chránené záujmy boli dotknuté v dôsledku nedodržania zásady rovnakého zaobchádzania, môže sa domáhať právnej ochrany na súde podľa osobitného predpisu.
* Škola alebo školské zariadenie podľa tohto zákona nesmie žiaka postihovať alebo znevýhodňovať preto, že uplatňuje svoje práva podľa školského zákona.

### **Príchod žiakov do školy, na činnosť organizovanú školou**

* Žiak prichádza do školy a na činnosti organizované školou včas, svedomito pripravený, so všetkými učebnými pomôckami a školskými potrebami, ktoré potrebuje podľa rozvrhu a pokynov učiteľov. Na vyučovanie prichádza v čase od 7,30 -7,35 hod. vhodne, čisto a bez výstredností oblečený a upravený tak, aby nerozptyľoval pozornosť spolužiakov a pedagógov. **Prejavy extrémizmu:** je neprípustné prichádzať do školy vo výstrednom oblečení alebo v oblečení, ktoré vyjadruje sympatie k rôznym spoločenským skupinám a hnutiam propagujúcim rasizmus, fašizmus a pod. Úprava zovňajšku musí byť v súlade so zásadami slušnosti, bezpečnosti, hygienickými a spoločenskými normami (čistý odev, čisté upravené vlasy, hlava/vlasy bez vší, čisté ostrihané nechty, čistá tvár, telo bez piercingov a iných ozdôb). To isté platí počas všetkých činností organizovaných školou.
* Žiak sa nesmie zdržiavať v areáli školy skôr, ako je stanovená doba začiatku vyučovania. Uvedený príkaz neplatí pre žiakov zapísaných v školskom klube detí, v záujmových útvaroch a ZUŠ- alokované pracovisko.
* Neskorý príchod žiaka do školy zaznačí vyučujúci do triednej knihy.
* Do školskej budovy žiak vchádza hlavným vchodom. Pred vstupom do budovy si dôkladne očistí obuv, chôdzou sa presunie k pridelenej šatníkovej skrinke, do ktorej si uloží vrchný odev, prezuje sa do bezpečnej obuvi bez čiernej podrážky, do spodnej časti skrinky si uloží topánky. Žiak nesmie chodiť v „prezúvkach“ mimo budovy školy.
* Budova školy sa ráno uzatvára o 7,45 hod. V prípade neskoršieho príchodu sa žiak ohlási zvončekom pri hlavnom vchode. V triede vyučujúcemu vysvetlí dôvod neskorého príchodu. Opakované neskoré príchody rieši triedny učiteľ so zákonným zástupcom.
* Začiatok každej školskej akcie musí byť totožný so začiatkom vyučovania. Prípadný skorší (neskorší) začiatok a zmena miesta stretnutia musia byť vopred oznámené zákonným zástupcom.

### **Správanie žiakov v škole, na činnosti organizovanej školou**

* Žiak je povinný slušne sa správať voči spolužiakom, voči všetkým zamestnancom, oslovuje ich pán, pani podľa pracovného zaradenia a pri prvom stretnutí počas dňa sa pozdraví. Dbať na pokyny pedagogických zamestnancov. Pracuje podľa svojich schopností a dôsledne sa pripravuje sa na vyučovanie. Pomôcky potrebné na hodinu si pripraví cez prestávku, ostatné veci má v aktovke, ktorá je zavesená na lavici. Rozvrh schválený riaditeľkou školy je zverejnený v každej učebni na prístupnom mieste.
* Žiak má triednym učiteľom v zasadacom poriadku presne určené miesto, ktoré nesmie svojvoľne meniť. V odborných učebniach určuje žiakovi miesto príslušný vyučujúci.
* Pred zazvonením každý žiak sedí na svojom mieste a v tichosti očakáva učiteľa. Pri nevyhnutnom vstupe učiteľa alebo inej dospelej osoby do učebne a pri ich odchode pozdraví tak, že sa postaví. Na hodinách TSV,VYV, PVC, THD a počas písania kontrolných prác sa žiaci nezdravia povstaním.
* Počas vyučovania žiak nesmie bez dovolenia opustiť svoje miesto ani učebňu, sedí slušne, spolupracuje podľa pokynov učiteľa. Svojím správaním a vystupovaním nenarušuje priebeh hodiny, prácu učiteľa a spolužiakov.
* Konzumácia potravín počas vyučovacej hodiny je neprípustná (výnimkou je zdravotný stav doložený lekárskym potvrdením). Pitie nápojov je dovolené so súhlasom vyučujúceho.
* Žiak má právo spýtať sa, ak niečomu nerozumie, ak chce odpovedať, hlási sa zdvihnutím ruky.
* Ak sa žiak na vyučovanie nepripravil alebo nemá domácu úlohu, ospravedlní sa vyučujúcemu na začiatku hodiny a uvedie dôvod. Domáce úlohy žiaci vypracovávajú doma a neodpisujú ich v škole.
* Žiak môže opustiť triedu alebo iné miesto, ktoré súvisí s akciou školy, len so súhlasom vyučujúceho.
* Žiak udržiava svoje miesto v poriadku a v čistote.
* Učiteľ nemusí začať výučbu v triede, ktorá nie je z hľadiska poriadku pripravená na vyučovanie. Vyzve týždenníkov, aby triedu upravili tak, aby sa mohlo začať vyučovať. Udalosť po hodine rieši s triednym učiteľom.
* Do školy žiak nesmie nosiť predmety, ktoré nesúvisia s výchovno-vzdelávacím procesom. Cenné predmety (prehrávače audiovizuálnych formátov, fotoaparát, kamera, mobil, tablet a pod.) a väčšie sumy peňazí nosí žiak do školy na vlastnú zodpovednosť, to znamená pri ich odcudzení škola nenesie zodpovednosť. V ojedinelých prípadoch na nosenie a používanie uvedených predmetov udeľuje výnimku učiteľ. **Žiakovi je zakázané nosiť do školy mobilný telefón**. V prípade nutného kontaktu so zákonným zástupcom bude použitý školský telefón, prípadne mobil. Pri porušení zákazu bude mobilný telefón žiakovi odobratý vyučujúcim. Prevziať ho môže zákonný zástupca po dohode s vyučujúcim. Počas výletu, exkurzie a iných činností organizovaných školou žiak môže mať predmety uvedené v tomto bode s vedomím zákonného zástupcu. V prípade ich straty alebo poškodenia škola nenesie zodpovednosť.
* Základný plavecký/lyžiarsky výcvik absolvuje žiak len so súhlasom zákonného zástupcu.
* Výlety, exkurzie sa uskutočnia na základe schváleného plánu na školský rok. Žiak sa ich zúčastní len so súhlasom zákonného zástupcu.
* Všetky písomnosti a potvrdenia žiak vybavuje prostredníctvom triedneho učiteľa.

### **Správanie žiakov cez prestávky**

* Počas malých prestávok sa žiak zdržuje vo svojej triede. Prestávky sú určené na prípravu pomôcok na ďalšiu hodinu, použitie WC, vykonanie osobnej hygieny. Po chodbách sa žiak pohybuje tak, aby neohrozoval vlastné zdravie a bezpečnosť iných žiakov. Je zakázané navštevovať spolužiakov v iných triedach, vychádzať na chodbu alebo schodište. O vstup do inej triedy požiada žiak učiteľa konajúceho dozor. Papiere a rôzne odpadky odhadzuje žiak do košov.
* Po druhej vyučovacej hodine je veľká prestávka. Počas nej sa žiaci pohybujú na dolnej chodbe, dbajú na pokyny učiteľov konajúcich dozor. V prípade priaznivého počasia sa žiaci zdržujú na školskom ihrisku. Päť minút pred koncom veľkej prestávky na pokyn učiteľa žiaci vchádzajú do budovy a pripravia sa na ďalšiu vyučovaciu hodinu. Počas prestávky žiak nesmie opustiť školu, školský areál.
* Po štvrtej vyučovacej hodine idú na obed tí žiaci, ktorí majú 4 alebo 6 hodín (6. vyučovacia hodina je TSV). Žiaci končiaci 5. vyučovacou hodinou idú na obed po vyučovaní.
* Ak majú žiaci vyučovanie v odborných učebniach, odvádza ich vyučujúci.
* Cez prestávku chodia určení žiaci po pomôcky do kabinetov. Pomôcky vydáva a odkladá príslušný vyučujúci.
* Počas voľnej hodiny sú žiaci v ŠKD. Ak posledné dve vyučovacie hodiny majú žiaci v rozvrhu THD, VYV, ETV, HUV, PVC môžu pracovať aj v čase 10-minútovej prestávky. Posledná vyučujúca hodina sa z toho dôvodu skončí skôr.
* Svojvoľný priechod cez učebňu výpočtovej techniky a vstup do nej bez prítomnosti učiteľa alebo osoby konajúcej dozor je žiakom zakázaný.
* Manipulovať s oblokmi, žalúziami, svetelnými vypínačmi, audiovizuálnymi prístrojmi, výpočtovou technikou a zvukovými modulátormi je žiakovi zakázané.
* Žiak sa nesmie vykláňať z oblokov a prejavovať neslušné správanie, vyhadzovať von papiere a iné predmety.
* Starostlivosť o  žiaka s telesným postihnutím počas prestávok zabezpečuje zákonný zástupca žiaka.

### **Odchod žiakov zo školy, z činnosti organizovanej školou**

* Po skončení poslednej vyučovacej hodiny si žiak uloží svoje veci do aktovky, vyčistí svoje miesto a okolie od papierov a iných nečistôt a stoličku vyloží na lavicu.
* Na pokyn učiteľa žiaci opustia triedu, na chodbe sa preobujú, uložia prezuvky v skrini, oblečú vrchný odev a pod dozorom vyučujúceho opustia školský areál. Celý odchod je disciplinovaný. Žiak nesmie bez dovolenia vychádzať zo školskej budovy, zdržiavať sa v školských priestoroch.
* Po skončení vyučovania ide žiak ihneď domov. Zdržiavať sa bez dozoru v budove školy a v školskom areáli je zakázané.
* Akákoľvek výchovná činnosť v škole končí najneskôr o 18,30 hod. Výnimku môže povoliť len riaditeľka školy. Ak sú žiaci na výlete, vychádzke, didaktických hrách, cvičeniach v prírode a pod., môže učiteľ povoliť odchod žiakov aj z iného miesta, ktoré je vopred dohodnuté s rodičmi.
* Posledný deň školského roka je žiak povinný odniesť si všetky veci. Ak tak neurobí, škola nezodpovedá za prípadné straty.

### **Dochádzka žiakov do školy, na činnosť organizovanú školou**

* Žiak je povinný chodiť do školy pravidelne a včas podľa rozvrhu hodín a zúčastňovať sa činností, ktoré škola organizuje. Účasť na vyučovaní voliteľných predmetov a záujmovej činnosti je pre prihláseného žiaka povinná. Ak si žiak vyberie predmet, navštevuje ho bez zmeny počas celého školského roka.
* Žiakovi sa so súhlasom riaditeľky školy a pod dozorom pedagogického zamestnanca umožní účasť na súťažiach. Jeho neúčasť na vyučovaní, školskej akcii je ospravedlnená.
* a) Za dôvod ospravedlnenej neúčasti žiaka na vyučovaní a inom podujatí školy sa uznáva najmä: choroba žiaka, lekárom nariadený zákaz jeho dochádzky do školy, mimoriadne nepriaznivé poveternostné podmienky, náhle prerušenie premávky hromadného dopravného prostriedku, mimoriadne udalosti v rodine žiaka, účasť žiaka na organizovanej športovej príprave, na súťažiach, iné závažné udalosti, ktoré znemožňujú jeho účasť v škole na základe posúdenia riaditeľky školy. Podľa príčiny vymeškania oznámi rodič túto skutočnosť v**prvý deň vymeškania** (do 24 hodín) telefonicky alebo osobne triednemu učiteľovi.

b) Neprítomnosť žiaka ospravedlňuje jeho zákonný zástupca zdôvodnením cez portál EduPage, resp. písomnou formou. Vo výnimočných prípadoch, najmä ak sa jedná o častú neprítomnosť žiaka, škola vyžaduje lekárske potvrdenie o chorobe žiaka alebo iný úradný doklad potvrdzujúci odôvodnenosť žiakovej neprítomnosti, ktorý predloží žiak alebo zákonný zástupca škole **v deň nástupu žiaka do školy**.

* Škola môže uvoľniť žiaka z vyučovania na určitú dobu na písomnú žiadosť zákonného zástupcu. Z jednej vyučovacej hodiny uvoľňuje príslušný vyučujúci, na viac hodín alebo jeden vyučovací deň triedny učiteľ, na dlhšiu dobu riaditeľka. V prípade uvoľnenia na dobu dlhšiu než dva dni, je zákonný zástupca povinný predložiť riaditeľke školy písomnú žiadosť o uvoľnenie. Odporúčanie školy: Uvoľnenie žiaka z rodinných či iných dôvodov je vhodné maximálne jedenkrát za školský rok v dĺžke piatich dní.
* Neúčasť žiaka na vyučovaní významným spôsobom narušuje výchovno-vzdelávací proces, preto by mali zákonní zástupcovia posúdiť závažnosť žiakovej neprítomnosti. Žiak je povinný doplniť si zameškané učivo bez ohľadu na dôvod svojej neprítomnosti.
* Oslobodenie od vzdelávania sa v predmete TSV je možné len na základe lekárskej správy a žiadosti rodiča. Oslobodenie od vzdelávania sa v predmete TSV na základe žiadosti rodiča je možné len dve hodiny TSV za sebou.
* **Prvé príznaky záškoláctva**

a) za neospravedlnenú neprítomnosť žiaka v škole sa považuje neprítomnosť žiaka na vyučovaní od prvej hodiny, ktorá nebola zákonným zástupcom žiaka ospravedlnená,

b) ak triedny učiteľ zistí, že žiak bezdôvodne vymeškal vyučovanie (hoci len jednu hodinu), pošle zákonnému zástupcovi prostredníctvom školskej elektronickej pošty, alebo telefonicky upozornenie na nedbalú školskú dochádzku a pozve ho do školy na pohovor, z ktorého vyhotoví písomný záznam, upozorní rodičov na ich povinnosť posielať žiaka do školy a kontrolovať, či ich dieťa bolo v škole, o čom vedie evidenciu a žiakovi budú uložené zodpovedajúce výchovné opatrenia v zmysle Metodických pokynov na hodnotenie a klasifikáciu žiakov: za neospravedlnenú neprítomnosť žiaka, ktorá preukázateľne nebola spôsobená zákonným zástupcom žiaka na jednej vyučovacej hodine až jeden vyučovací deň, udelí žiakovi riaditeľka školy pokarhanie,

c) ak bol žiak neospravedlnene neprítomný v škole podľa písm. b) opakovane, oznámi túto skutočnosť riaditeľka školy preukázateľným spôsobom zákonnému zástupcovi žiaka a pozve ho na pohovor, z ktorého výchovná poradkyňa vyhotoví písomný záznam; za neospravedlnenú neprítomnosť žiaka, ktorá preukázateľným spôsobom nebola spôsobená zákonným zástupcom žiaka, bude žiakovi na konci hodnotiaceho obdobia znížená známka zo správania.

d) neospravedlnenú neúčasť žiaka na vyučovaní trvajúcu viac ako **15 vyučovacích** hodín v mesiaci oznámi riaditeľka školy obci, v ktorej má zákonný zástupca žiaka trvalý pobyt v zmysle ustanovenia § 5 ods. (10) zákona NR SR č. 596/2003 o štátnej správe v školstve a školskej samospráve v znení neskorších predpisov. Neospravedlnená neúčasť žiaka na vyučovaní sa považuje za **zanedbávanie povinnej školskej dochádzky**.

e) ak počet neospravedlnených hodín presiahne **60 h/ šk. rok –** škola má povinnosť hlásiť zanedbávanie povinnej školskej dochádzky na OÚ Kamenec pod Vtáčnikom a na ÚPSVaR v Prievidzi – toto je riešené ako **priestupok** /môžu byť zadržané rodinné prídavky a použité na nákup potravín/. Obec tiež vyžaduje hradenie trov jednania.

 f) ak počet neospravedlnených hodín presiahne **100 h/ šk. rok** – zanedbanie povinnej školskej dochádzky& je riešené ako **trestný čin rodiča**.

* Pri zanedbávaní školskej dochádzky sa bude postupovať v zmysle § 5 ods.(11) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov.
* Ak je žiak dlhodobo v domácom ošetrení, zabezpečí triedny učiteľ po dohovore s rodičom individuálne doučovanie. Žiak oslobodený od vyučovacieho predmetu musí byť prítomný na vyučovaní, kde sa zamestnáva pomocnými úlohami. Ak je to prvá alebo posledná vyučovacia hodina, žiak sa vyučovania nezúčastňuje.
* Žiaci čakajúci na činnosť v ZÚ rešpektujú pokyny vedúcich ZÚ.

### **Samospráva triedy**

1. Žiacky kolektív triedy volí za účasti triedneho učiteľa triednu samosprávu, ktorá je

 pomocným orgánom triedneho učiteľa.

* Žiacky kolektív tried 5. až 9. si volí za účasti triedneho učiteľa zástupcov do Žiackeho školského parlamentu.
* Týždenníkov určuje triedny učiteľ a ich mená poznačí do triednej knihy. Ich povinnosti sú:
* pred vyučovaním zotrieť tabuľu, pripraviť kriedu a iné pomôcky na vyučovanie,
* na každej hodine hlásiť neprítomných,
* cez prestávku vetrať, polievať kvety a zotrieť tabuľu,
* po skončení vyučovania zotrieť tabuľu, kriedu, špongiu a ostatné pomôcky uložiť, uzavrieť obloky a prekontrolovať uzávery vody, dbať o vyloženie stoličiek na školské lavice, o vyprázdnenie školských lavíc, zhasnutie svetiel,
* zodpovednosť za čistotu v triede,
* starostlivosť o disciplínu počas prestávok,
* kontrola prezúvania žiakov,
* oznámiť v zborovni, ak sa do 10 minút od začiatku vyučovacej hodiny nedostaví do triedy vyučujúci.

### **Začlenenie žiakov so špeciálnymi výchovno-vzdelávacími potrebami**

* Triedne kolektívy pomáhajú zdravotne znevýhodneným žiakom a žiakom zo sociálne znevýhodneného prostredia :fyzicky -presun v budove školy, v triede v učení a osobných problémoch.
* Triedni učitelia vedú triedne kolektívy k ochrane zdravotne znevýhodnených detí a vzájomnej pomoci.
* Žiaci základnej školy sa správajú úctivo a priateľsky k so špeciálnymi výchovno-vzdelávacími potrebami, pomáhajú im podľa svojich možností a schopností pri presunoch a riešení iných problémov, v prípade potreby pomoci privolajú dospelých.

# **Čl. 5 Starostlivosť o školské zariadenia a učebnice**

* Triedny učiteľ vedie žiakov k šetreniu a k hospodárnemu zaobchádzaniu s učebnicami. Za svojvoľné poškodenie učebníc udelí triedny učiteľ žiakovi výchovné opatrenie.
* Žiak každú učebnicu po prevzatí pod vedením triedneho učiteľa dôkladne prekontroluje. Zistené nedostatky, chýbajúce strany apod. si žiak poznačí na zadnú stranu učebnice, a tr. učiteľ pravdivosť údajov potvrdí svojím podpisom. Taktiež si poškodenie učebnice poznačí tr. učiteľ do svojej agendy.
* Žiaci sú povinní udržiavať triedy, šatne, chodby a ostatné priestory v škole i na nádvorí v čistote a poriadku. Majetok školy treba šetriť. Je zakázané poškodzovať lavice, stoličky, tabuľu a ostatné zariadenie. Lavicu i stoličku žiak odovzdá na konci školského roka nepoškodenú vlastným pričinením triednemu učiteľovi. V prípade neúmyselného poškodenia /opotrebovaný materiál/ nahlási túto skutočnosť ihneď triednemu učiteľovi.
* Žiaci musia šetriť kriedu, pomôcky, učebnice, didaktickú techniku, školský nábytok a zariadenie, úradné dokumenty - napr. žiacku knižku. Nepoškodzujú steny, podlahovinu, neznečisťujú záchody, nerozhadzujú papiere a odpadky. Treba šetriť trávnik, kríky, stromy a ihriská.
* Žiakom nie je dovolené nazerať do klasifikačných záznamov, triednych kníh a inej pedagogickej dokumentácie bez súhlasu triedneho učiteľa.
* Ak majú žiaci prikrytú svoju lavicu podlahovinou alebo iným vymeniteľným povrchom, sú povinní udržiavať ho v čistote, nepopísaný. Pri znečistení tohto povrchu sú žiaci povinní ho čo najskôr uviesť do pôvodného stavu. Nedovoľuje sa akýmkoľvek spôsobom poškodzovať vymeniteľný povrch ani na lavici iného žiaka.
* Ak žiak úmyselne alebo z nedbanlivosti poškodí školský majetok alebo pomôcku jeho zákonní zástupcovia sú povinní túto škodu odstrániť alebo uhradiť v primeranej výške.
* Ak žiak zistí stratu, krádež alebo poškodenie svojich učebných pomôcok, je povinný túto skutočnosť okamžite ohlásiť tr. učiteľovi alebo ktorémukoľvek vyučujúcemu.
* Manipulovať s oknami, žalúziami, svetelnými vypínačmi, audiovizuálnymi prístrojmi, IKT môžu žiaci len so súhlasom a pod dozorom učiteľa.
* Ak žiak prestupuje na inú školu, učebnice si ponecháva a odovzdá na škole, kde ukončí školský rok.

# **Čl. 6 Podmienky na zaistenie bezpečnosti a ochrany zdravia a požiarnej ochrany v škole, na školskej akcii**

1. Žiak je **na začiatku školského roka** a pred každou akciou poučený o pravidlách bezpečnosti a ochrany zdravia triednym učiteľom, prípadne iným vyučujúcim, o čom je vedený **zápis v triednej knihe.**
2. Žiak musí chrániť si svoje zdravie a zdravie spolužiakov, sa správa tak, aby neohrozil zdravie svoje ani svojich spolužiakov, ani zamestnancov školy, dbá na svoju hygienu, zvlášť pred jedlom, po použití WC a po činnostiach, kedy došlo k nadmernému znečisteniu. Hygienické potreby má žiak uložené vo vrecku zavesenom lavici (ak nie sú zabezpečené v triedach inak), za stav ktorého je zodpovedný. Pri dodržiavaní hygienických zásad je povinný plniť príkazy a nariadenia všetkých zamestnancov školy.
3. Žiak je povinný pohybovať sa v priestoroch školy v „prezuvkách“. Na prezúvanie používa hygienicky vyhovujúcu čistú obuv, ktorá umožňuje bezpečný pohyb (nie šľapky a topánky na vysokom podpätku), je čistá, spĺňa základné zásady hygieny nohy a neznečisťuje a nepoškodzuje vybavenie a priestory školy. Rovnaké zásady platia i pre obuv na telesnú výchovu a cvičenie vonku. **Obuv určenú na telesnú výchovu nesmie žiak používať ako prezuvky.**
4. Na hodiny THD, TSV, PVC nosí žiak vhodný pracovný a športový úbor podľa rozvrhu.
5. Žiak sa z dôvodu vlastnej bezpečnosti nehojdá na stoličke a nežuje žuvačku.
6. Žiak nesmie svojvoľne vodiť psov a iné domáce zvieratá do školského areálu ani na inú školskú akciu. Podľa charakteru činnosti po dohode s vyučujúcim je možné využiť zvieratká ako učebnú pomôcku.
7. Žiak nesmie prísť na vyučovanie ani na činnosť organizovanú školou v kolieskových korčuliach, kolobežke, skateboarde alebo inom dopravnom prostriedku. Tieto predmety nie je možné uschovávať v školských priestoroch kvôli bezpečnosti a možnej strate. Ak žiak príde na vyučovanie na bicykli, je to na zodpovednosti zákonných zástupcov. V tom prípade si žiak odloží bicykel do stojana pred budovu školy. Nejazdí na ňom v školskom areáli. Škola nenesie zodpovednosť za poškodenie prípadne stratu bicykla ani jeho častí a ďalšieho vybavenia.
8. Žiak nesmie do školy ani na školskú akciu nosiť predmety, ktoré sú v rozpore so základnými morálnymi zásadami, a predmety ohrozujúce vlastné zdravie a zdravie spolužiakov a zamestnancov.
9. Na školských výletoch, exkurziách a iných podujatiach školy je žiak povinný rešpektovať pokyny učiteľov.
10. Každý poškodenie zdravia, poranenie či nehodu, ku ktorým došlo počas vyučovania v školskom areáli alebo pri akciách organizovaných školou, je žiak povinný ihneď hlásiť.
11. Žiak nesmie manipulovať s elektrickými spotrebičmi, vypínačmi a zariadeniami bez dozoru učiteľa.
12. Počas vychádzok, výletov, exkurzií a iných činností organizovaných školou mimo školských budov sa žiak riadi pravidlami cestnej premávky a pokynmi učiteľa vykonávajúceho dozor. Pred takýmito akciami učiteľ zvlášť poučí o bezpečnosti. Pri pobyte v ubytovacom zariadení sa žiak správa podľa prevádzkového poriadku ubytovacieho zariadenia. **O každom mimoriadnom poučení žiakov o bezpečnosti urobí učiteľ zápis do triednej knihy.**
13. Pri vyučovaní v odborných učebniach, na pozemku dodržujú žiaci špecifické bezpečnostné predpisy pre učebňu predmetu uvedené v prevádzkovom poriadku odbornej učebne, s ktorými je žiak oboznámený na prvej vyučovacej hodine. **O poučení žiakov urobí učiteľ záznam do triednej knihy.** Správca odbornej učebne je povinný vyvesiť „Prevádzkový poriadok odbornej učebne“, ktorý je podpísaný riaditeľkou školy a dbá o to, aby v prípade zmien podmienok v učebni bol poriadok novelizovaný.
14. V celom školskom areáli je zakázané používať otvorený oheň. Je neprípustné prinášať do školského areálu zbrane všetkého druhu a ich napodobeniny vrátane vzduchových a plynových pištolí a ďalej akékoľvek výbušné predmety, injekčné striekačky, zápalky, zapaľovač, laserové ukazovadlá, spreje, nože iné ostré predmety.
15. V prípade školského úrazu je žiakovi poskytnutá prvá pomoc. V prípade potreby zamestnanec školy zavolá záchrannú službu prvej pomoci/integrovaný záchranný systém (155/112) a bezodkladne informuje zákonného zástupcu žiaka o vzniku úrazu alebo o akomkoľvek poškodení zdravia. Podobne v prípade zdravotných problémov oznámených žiakom pedagóg ihneď upovedomí zákonného zástupcu. Ak zdravotný stav žiaka nevyžaduje záchrannú službu prvej pomoci/integrovaný záchranný systém, čaká žiak na príchod rodičov pod dozorom pedagóga, ktorý podá potrebné informácie.
16. **Prechovávanie a pitie alkoholických nápojov, prechovávanie cigariet, fajčenie, prechovávanie omamných látok/drogovanie a vykonávanie iných činností, ktoré sú zdraviu škodlivé v školskom areáli i na činnostiach organizovaných školou je prísne zakázané!**
17. Zamestnanci školy sú povinní sledovať správanie žiakov. V prípade podozrenia z užitia alkoholu, resp. nelegálnej drogy u žiaka riaditeľka školy alebo iný zamestnanec kontaktuje Policajný zbor , v prípade ohrozenie života žiaka aj zdravotnú pomoc a zákonného zástupcu žiaka. V prípade, ak sa požitie alkoholu/drogy potvrdí, riaditeľka školy postupuje podľa § 5 ods.(10) zákona č. 596/2003 Z.z. V prípadoch neprimeraného, či neovládateľného agresívneho správania sa žiaka riaditeľka postupuje podľa § 58 ods.(3) zákona č. 245/2008 Z.z.
18. Žiak je povinný bezodkladne informovať triedneho učiteľa, vyučujúceho, učiteľa vykonávajúceho dozor alebo inú osobu konajúcu dozor, ak má podozrenie, že u spolužiaka videl alkohol, cigarety, drogy a iné zdraviu škodlivé látky v školskom areáli a na školských akciách. Povinnosť bezodkladne informovať má i o vzniku úrazu alebo akékoľvek poškodenia zdravia vrátane drobných poranení, rovnaká je oznamovacia povinnosť, keď je svedkom úrazu.
19. **Vykonávať činnosť, ktorá by ohrozovala mravný vývin žiakov je prísne zakázané!** V prípadoch oprávneného podozrenia škola problém bezodkladne rieši so zákonnými zástupcami aj v spolupráci s CPPPaP a Policajným zborom.
20. **Je prísne zakázané agresívne správanie, šikanovanie, ktorého zámerom je ublížiť žiakovi, ohroziť alebo zastrašovať žiaka, prípadne skupinu žiakov.** Riadiť sa základným princípom „**Sme škola, v ktorej sa šikanovanie netoleruje! Za fyzické týranie** sa považuje:individuálnebitky, skupinové bitky, strkanie, údery, kopanie, naháňanie, odcudzenie veci. Ospravedlnenie „my sa len hráme“ je neprípustné. **Za psychické týranie** sa považuje: nadávky, urážky, zosmiešňovanie, posmešné poznámky na adresu žiaka alebo jeho rodičov, hrubé žarty na účet žiaka, násilné a manipulačné príkazy, nespravodlivé obviňovanie za priestupky spáchané niekým iným, ohováranie.

**Postup pri riešení, výchovné opatrenia**: pohovor triedneho učiteľa a výchovnej poradkyne so žiakom (písomný záznam v evidencii triedneho učiteľa) – napomenutie od triedneho učiteľa, pohovor triedneho učiteľa a výchovnej poradkyne so zákonným zástupcom za prítomnosti žiaka (záznam u výchovnej poradkyne) – pokarhanie od triedneho učiteľa, predvolanie zákonného zástupcu riaditeľkou školy na pohovor za prítomnosti triedneho učiteľa a výchovnej poradkyne za prítomnosti žiaka (písomný záznam v evidencii výchovnej poradkyne) – pokarhanie od riaditeľky školy, pokračovanie v priestupkoch – prerokovať na pedagogickej rade – znížená známka zo správania, nahlásenie prípadu na políciu.

**O týchto opatreniach oboznámiť zákonných zástupcov na prvom zasadnutí rodičovského združenia**!

1. **Vstup** do budovy počas výchovno-vzdelávacieho procesu cudzím osobám je povolený len **so súhlasom vedenia školy**.
2. Žiakom je zakázané:
	* + 1. naháňať sa v priestoroch školy,
			2. šmýkať sa po chodbách a zábradlí schodiska,
			3. hrať o peniaze,
			4. bezdôvodne sa zdržiavať vo WC,
			5. vyvolávať hádky a roztržky končiace bitkou,
			6. prejavovať akýkoľvek náznak intolerancie, šikanovania, týrania,
			7. odhadzovať odpadky na podlahu, ktoré potom slúžia ako zdroj úrazu,
			8. nosiť veci a robiť činnosti, ktoré nesúvisia s výučbou a ohrozovali by mravný vývin žiakov,
			9. ubližovať na zdraví úmyselne sebe, žiakom, zamestnancom,
			10. vystupovať na stoličky, lavice, stoly, iný nábytok, radiátory, parapety, sedieť na parapetoch, vykláňať sa z oblokov,
			11. zdržovať sa v školskom areáli bez dozoru dospelej osoby.

# **Čl. 7 Komisionálne skúšky, opravné skúšky, opakovanie ročníka**

* Žiak bude klasifikovaný na základe komisionálnej skúšky:
1. keď koná rozdielovú skúšku,
2. keď je skúšaný v náhradnom termíne,
3. keď jeho zákonný zástupca požiada o preskúšanie žiaka a riaditeľka školy akceptuje dôvody ako opodstatnené,
4. **na základe rozhodnutia vyučujúceho, keď žiak vymešká v jednom polroku 30 a viac percent z plánovaného počtu hodín v predmete, respektíve nemá splnené všetky kritériá hodnotenia a klasifikácie žiakov.**

Výsledok komisionálnej skúšky je pre žiaka konečný.

* **Ak má žiak na konci druhého polroka :**

**- nedostatočný prospech najviac z dvoch predmetov,**

**- nesplnil ciele vzdelávania vo dvoch vyučovacích predmetoch hodnotených slovne,**

**- neabsolvoval vyučovací predmet,**

**môže jeho zákonný zástupca požiadať o vykonanie opravnej skúšky. Výsledok opravnej skúšky môže byť hodnotený známkou:**

1. **nedostatočný - ak žiak nevyhovie stanoveným kritériám hodnotenia a klasifikácie žiakov,**
2. **dostatočný - ak žiak stanoveným kritériám hodnotenia a klasifikácie žiakov vyhovie.**
* **Žiak, ktorý bez závažných dôvodov nepríde na opravnú alebo komisionálnu skúšku, klasifikuje sa z predmetu, z ktorého mal urobiť opravnú alebo komisionálnu skúšku – stupňom prospechu nedostatočný.**
* **Ak žiak neprospel a neurobil opravnú skúšku z predmetu, prípadne ak neprospel z viac ako dvoch predmetov, opakuje ročník. Bude zaradený do triedy nižšieho ročníka.**

# **Čl. 8 Individuálne štúdium, štúdium v zahraničí**

Na požiadanie zákonného zástupcu z dôvodov aktívnej záujmovej činnosti žiaka alebo zo zdravotných dôvodov doložených príslušným potvrdením, môže riaditeľka školy povoliť žiakovi individuálny študijný plán alebo študijné úľavy, individuálne vzdelávanie. Pokiaľ žiak spolu s rodinou dlhší čas žije v zahraničí, môže riaditeľka školy vyhovieť žiadosti zákonného zástupcu žiaka a povoliť štúdium žiaka na škole obdobného typu v zahraničí. Riaditeľka školy stanoví, z ktorých predmetov bude musieť žiak vykonať rozdielové skúšky. Určí tiež ich záväzné termíny.

Žiak, ktorý plní povinnú školskú dochádzku osobitným spôsobom v škole mimo územia Slovenskej republiky, alebo sa vzdeláva v škole zriadenej iným štátom na území Slovenskej republiky vykonáva komisionálne skúšky len v tom prípade, ak o to zákonný zástupca žiaka požiada. Žiak, ktorý plní osobitný spôsob školskej dochádzky individuálnym vzdelávaním (nie v škole) v zahraničí, vykoná skúšky zo všetkých povinných vyučovacích predmetov učebného plánu príslušného ročníka kmeňovej školy. Zákonný zástupca žiaka predloží každoročne vždy k **15. septembru príslušného školského roka** doklad s uvedením názvu a adresy školy, ktorý potvrdzuje, že žiak navštevuje príslušnú školu v zahraničí.

# **Čl. 9 Školské stravovanie**

* Každý žiak, ktorý sa chce stravovať v ŠJ je povinný včas vyplatiť stravné poštovou poukážkou, alebo cez účet.
* Vstup do školskej jedálne je povolený iba stravujúcim sa žiakom.
* V školskej jedálni sa žiaci zdržujú iba počas konzumácie stravy .
* V ŠJ sa správajú disciplinovane, riadia sa pokynmi pedagogického dozoru a zamestnancov ŠJ.
* Prevzatú a zaplatenú stravu stravník všetku konzumuje v jedálni , vrátene ovocia, jogurtov.
* Po konzumácii stravy je stravník povinný ním použitý kuchynský riad a príbor vrátiť do odkladacieho okienka pre použitý riad.
* V prípade, že žiak rozleje časť stravy na podlahu, oznámi túto skutočnosť pedagogickému dozoru, ktorý prostredníctvom pracovníčok ŠJ zabezpečí odstránenie nedostatku, ktorý býva príčinou školského alebo pracovného úrazu.
* Ak žiak časť stravy rozleje na jedálenský stôl, tento nedostatok si odstráni sám alebo požiada pracovníčku pri odbere použitého riadu o uvedenie stola do dobrého hygienického stavu.

# **Čl. 10 Základné práva a povinnosti učiteľov**

### **Práva a povinnosti učiteľov**

Okrem práv a povinností uvedených v pracovného poriadku zamestnancov školy pedagogickí zamestnanci:

* Sledujú oznamy na tabuli zástupcu pre VaV (ďalej ZVV) školy a zmenu rozvrhu hodín.
* ak vo výnimočných prípadoch učiteľ musí opustiť pracovisko v pracovnom čase, je povinný to oznámiť riaditeľke školy, prípadne zástupcovi.
* Triedni učitelia oznámia žiakom zmenu rozvrhu zverejneného na tabuli ZVV na nasledujúci deň najneskôr do 12.30 hod. resp. elektronickou komunikáciou prostredníctvom EduPage.
* Každý vyučujúci je povinný zapísať chýbajúcich žiakov do triednej knihy na začiatku vyučovacej hodiny.
* Každý vyučujúci po skončení vyučovania skontroluje triedu, v ktorej vyučoval poslednú hodinu (čistotu, stoličky).

### **Povinnosti pedagogického dozoru**

Pedagogický dozor nad žiakmi plní funkciu bezpečnostnú a preventívnu. Umožňuje pedagogickým zamestnancom školy resp. školského zariadenia priamy styk so žiakmi a tým aj aktívne, výchovné pôsobenie na žiakov mimo výchovno-vzdelávacieho procesu. Zamestnanci pri pedagogickom dozore **sledujú a kontrolujú činnosť žiakov, sú oprávnení dávať im primerané príkazy a poučenia. Pedagogický dozor nad žiakmi v škole, resp. mimo školy patrí medzi povinnosti pedagogických zamestnancov a zahŕňa sa do ich týždenného pracovného času, nie pedagogického úväzku. Vykonáva sa pri všetkých organizačných formách vyplývajúcich z výchovno-vzdelávacieho procesu, učebných osnov, podujatí organizovaných školou (zariadením), napr. pri súťažiach, olympiádach, kultúrnych, telovýchovných a športových vystúpeniach a pod. Týždenný pracovný čas pedagogických zamestnancov pozostáva z času, počas ktorého pedagogickí zamestnanci vykonávajú vyučovaciu činnosť a výchovnú činnosť a z času, počas ktorého vykonávajú ostatné činnosti súvisiace s pedagogickou prácou a prácou ustanovenou v pracovnom poriadku. Medzi činnosti súvisiace s pedagogickou prácou patrí (okrem osobnej prípravy na vyučovanie, prípravy učebných pomôcok a materiálu na vyučovanie, vedenie dokumentácie školy uvedenej vo výhláške MŠVVaŠ SR 21/2022, školskej smernice, opravy písomných a grafických prác žiakov, starostlivosť o kabinety, knižnice, klubovne, laboratóriá, školské dielne a pozemky, účasť na poradách zvolaných riaditeľom školy, účasť na združeniach rodičov resp. rodičovskej rady a pod.) aj vykonávanie pedagogického dozoru nad žiakmi priamo v škole, vrátane areálu školy resp. mimo školy.**

Pedagogický dozor učiteľ (pedagogický zamestnanec) vykonáva teda zásadne v rámci prác súvisiacich s vyučovaním a výchovnou činnosťou, či už v škole alebo mimo školy v súlade s osobitnými predpismi a podľa pokynov riaditeľa školy (školského zariadenia) - na základných školách podľa smerníc Ministerstva školstva.

V škole vykonáva učiteľ dozor nad žiakmi pred vyučovaním, cez prestávky, po vyučovaní, pri ostatnej výchovno-vzdelávacej činnosti vyplývajúcej z učebných osnov, pri prechode žiakov z jednej budovy školy do druhej budovy školy, prípadne iného určeného miesta, kde sa koná vyučovanie, výchovná činnosť (ihrisko, školská dielňa, pozemok a pod.).

Pri zabezpečovaní dozoru nad žiakmi v školách (školských zariadeniach) sa postupuje podľa rozvrhu dozorov, schválených riaditeľom školy (školského zariadenia), ktorý je vyvesený na viditeľnom a dostupnom mieste. **Dozor nad žiakmi v škole sa začína 15 minút pred začiatkom vyučovania a končí sa odchodom žiakov zo školy po skončení vyučovania**.

Mimo školy (zariadenia) vykonáva učiteľ (pedagogický zamestnanec) dozor nad žiakmi pri praktickom vyučovaní, pri plaveckom a lyžiarskom výcviku, počas účasti žiakov na súťažiach, resp. pri ich príprave a na iných podujatiach organizovaných školou, pri vychádzke, výlete a exkurzii. Riaditeľka školy určí z pedagogických zamestnancov sprievodcov tak, aby na jedného sprievodcu pripadlo najviac 25 žiakov a pri vstupe do vody (pri kúpaní) najviac 8 žiakov. Pri výlete v horách treba postupovať podľa pokynov Horskej služby. Ak sa žiaci pohybujú v skupinách alebo útvaroch po verejných komunikáciách, pedagogickí zamestnanci poverení dozorom sú povinní dbať na predpisy o cestnej premávke.

**V školských kluboch deti vykonávajú pedagogickí zamestnanci dozor v súlade s vyhláškou Ministerstva školstva a vedy SR č. 223/2022 Z. z.**

 Ak ide o súčasť výchovno-vzdelávacieho procesu podľa [*§ 30 ods. 6 zákona*](https://www.slov-lex.sk/pravne-predpisy/SK/ZZ/2008/245/#paragraf-30.odsek-7), základná škola zabezpečuje na

**a)výlet alebo exkurziu**

1.mimo sídla základnej školy na území Slovenskej republiky jedného pedagogického zamestnanca na najviac 25 žiakov,

2.mimo územia Slovenskej republiky jedného pedagogického zamestnanca na najviac 15 žiakov,

**b)jazykový kurz mimo územia Slovenskej republiky jedného pedagogického zamestnanca na najviac 15 žiakov,**

**c)športový výcvik, ktorým je**

1.plavecký výcvik alebo snoubordingový výcvik, jedného pedagogického zamestnanca alebo jedného odborného zamestnanca na najviac 8 žiakov,

2.cyklistický výcvik, jedného pedagogického zamestnanca alebo jedného odborného zamestnanca na najviac 10 žiakov,

3.lyžiarsky výcvik alebo korčuliarsky výcvik, jedného pedagogického zamestnanca alebo jedného odborného zamestnanca na najviac 12 žiakov,

4.iný výcvik, jedného pedagogického zamestnanca alebo jedného odborného zamestnanca na najviac 15 žiakov,

**d)športový výcvik, ktorého sa zúčastňujú**

1.žiaci so zdravotným znevýhodnením okrem zrakového postihnutia, telesného postihnutia, narušenej komunikačnej schopnosti, viacnásobného postihnutia alebo vývinovej poruchy učenia, jedného pedagogického zamestnanca na najviac 5 žiakov so zdravotným znevýhodnením,

2.žiaci so zrakovým postihnutím, telesným postihnutím alebo viacnásobným postihnutím, jedného pedagogického zamestnanca na každého žiaka s príslušným zdravotným znevýhodnením,

**e)pobyt žiakov v škole v prírode pre žiakov**

1.prvého stupňa jedného pedagogického zamestnanca na najviac 13 žiakov,

2.druhého stupňa jedného pedagogického zamestnanca na najviac 15 žiakov,

**f)ďalšie aktivity v súlade so školským vzdelávacím programom**

1.mimo sídla základnej školy na území Slovenskej republiky jedného pedagogického zamestnanca na najviac 25 žiakov,

2.mimo územia Slovenskej republiky jedného pedagogického zamestnanca na najviac 15 žiakov.

Okrem uvedených predpisov upravujúcich pedagogický dozor nad žiakmi základných škôl a školských zariadení treba sa v tejto problematike riadiť i pokynmi na zaistenie bezpečnosti a ochrany zdravia pri práci a pri výchove a vyučovaní.

Uvedenú problematiku dozoru nad žiakmi spravidla rozvádzajú a konkretizujú aj pracovné poriadky pre pedagogických a ostatných zamestnancov škôl a školských zariadení, ktoré vypracovávajú školy a školské zariadenia.

# **Čl. 11 Výchovné opatrenia**

Výchovné opatrenia sa udeľujú podľa Metodického pokynu na hodnotenie žiakov.

 **Pochvaly a iné ocenenia** sa udeľujú za prejav aktivity a iniciatívy (ak žiak aktívne pracuje v rámci triedy, ak reprezentuje školu), za mimoriadny prejav aktivity a iniciatívy, za záslužný čin alebo statočný čin, za dlhodobú úspešnú prácu pre kolektív. Ústnu alebo písomnú pochvalu udeľuje žiakovi pred kolektívom triedy alebo školy triedny učiteľ, riaditeľka, zástupca zriaďovateľa po prerokovaní v pedagogickej rade. Podľa závažnosti sa udeľuje:

* pochvalu od vyučujúceho do Poznámok k práci žiakov v klasifikačnom zázname,
* pochvalu od vyučujúceho do elektronickej žiackej knižky žiaka,
* ústnu/písomnú pochvalu od triedneho učiteľa,
* ústnu/písomnú pochvalu od riaditeľky školy,
* najlepších žiakov navrhuje riaditeľka školy na ocenenie starostovi obce.

 Pochvaly a iné ocenenia sa zaznamenávajú do katalógového listu žiaka, do jeho prílohy. Ihneď po udelení riaditeľka školy informuje preukázateľným spôsobom zákonného zástupcu žiaka.

**Opatrenia na posilnenie disciplíny** sa ukladajú žiakom po objektívnom prešetrení za závažné alebo opakované previnenie proti školskému poriadku v priebehu hodnotiaceho obdobia (prizvanie zákonného zástupcu žiaka). Toto opatrenie predchádza spravidla zníženiu stupňa správania. Podľa ich závažnosti sa ukladá opatrenie:

* zápis do Poznámok o práci žiaka v klasifikačnom zázname od vyučujúceho,
* zápis do elektronickej žiackej knižky žiaka od vyučujúceho,
* napomenutie od triedneho učiteľa, pokarhanie od triedneho učiteľa po prerokovaní v pedagogickej rade,
* pokarhanie od riaditeľky školy po prerokovaní v pedagogickej rade.

 O udelení výchovného opatrenia informuje riaditeľka školy preukázateľným spôsobom zákonného zástupcu žiaka. Výchovné opatrenie sa zaznamenáva do katalógového listu žiaka, do jeho prílohy. Uložené výchovné opatrenia sú podkladom na hodnotenie správania v I. a II. polroku. Udelenie zníženého stupňa správania sa zdôvodní v katalógovom liste žiaka.

 Ak žiak svojím správaním a agresivitou ohrozuje bezpečnosť a zdravie ostatných žiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, riaditeľka školy použije ochranné opatrenie a bezodkladne podľa potreby privolá zákonného zástupcu, ktorý za žiaka preberá zodpovednosť, Policajný zbor, zdravotnú pomoc a vyhotoví zápis.

# **Čl. 12 Kontakt zákonného zástupcu s vedením školy, s výchovnou poradkyňou, triednymi a ostatnými učiteľmi**

 Okrem zasadnutí rodičovských združení poskytujú pedagogickí zamestnanci zákonným zástupcom konzultácie a informácie o práci žiakov. Kontakt zákonného zástupcu žiaka:

a) **s vedením školy** je možný každý deň po vzájomnej dohode, vo výnimočných prípadoch na pozvanie riaditeľkou v určený čas,

b) **s učiteľmi** pred vyučovaním alebo jeho skončení, alebo cez prestávky po vzájomnej dohode a každý posledný **pondelok v mesiaci od 14,00 do 15,30 hod**., vo výnimočných prípadoch na pozvanie učiteľom v určený čas,

c) **s výchovnou poradkyňou** každý **štvrtok od 13,30 do 15,30 hod**., iný kontakt je možný po vzájomnej dohode alebo na pozvanie výchovnou poradkyňou v určený čas.

d) **so školským špeciálnym pedagógom** každý **streda od 13,30 do 15,30** hod., iný kontakt je možný po vzájomnej dohode alebo na pozvanie výchovnou poradkyňou v určený čas.

# **Čl. 13 Spolupráca školy a rodiny**

1. Škola sústavne informuje zákonných zástupcov o správaní a prospechu žiaka. Jedným z prostriedkov je žiacka knižka. Do nej sa vpisujú aj dôležité oznamy, previnenie proti školskému poriadku, pochvaly a iné ocenenia.
2. Pred zápisom do žiackej knižky učiteľ vždy zváži, či v danom prípade nie je vhodnejší iný spôsob styku s rodičmi – napr. rozhovor po triednej schôdzke, list rodičom, pozvanie do školy.
3. Prostredníctvom RZ zákonní zástupcovia spolupracujú pri organizovaní záujmovej činnosti, zabezpečovaní kultúrnych alebo športových podujatí, poskytujú materiálnu pomoc.

# **Čl. 23 Záverečné ustanovenia**

1. Žiak sa musí správať slušne aj mimo vyučovania a školských akcií tak, a to aj počas prázdnin tak, aby neporušoval zásady spolunažívania a spoločenské normy správania. V prípade ich porušovania je za jeho správanie zodpovedný zákonný zástupca.
2. Rodičia musia byť oboznámení so školským poriadkom a jeho prílohami na prvom zasadnutí triednych rodičovských združení – zápisnice zo zasadnutí RZ.
3. Školský poriadok musí byť prístupný všetkým žiakom, je pre nich záväzný, jeho porušenie sa posudzuje ako previnenie proti školskému poriadku.
4. Školský poriadok nadobúda účinnosť dňom 01.09. 2022
5. Týmto sa ruší školský poriadok zo dňa 01.09.2021.

Prerokované a schválené na zasadnutí pedagogickej rady.

Kamenec pod Vtáčnikom 25.08.2022

 PaedDr. Martina Ezechiašová

 riaditeľka školy

## **Príloha 1 Prevádzkový poriadok telocvične**

1. Na hodinu TSV čakaj vyučujúceho vo svojej triede disciplinovane s vreckom v ruke (úbor, hygienické potreby).
2. V šatni sa prezleč a čakaj na vyučujúceho.
3. Dvere do telocvične otvára a zatvára vyučujúci.
4. Do telocvične vchádzaj disciplinovane.
5. V telocvični sa riaď pokynmi vyučujúceho.
6. Potrebné telocvičné náradie vydáva vyučujúci. Bez jeho vedomia nesmieš vstúpiť ani do kabinetu, ani do náraďovne.
7. Pri telovýchovnom procese máš vždy určené miesto - stanovište, ktoré nemôžeš svojvoľne meniť. Všetky presuny robíš pod vedením vyučujúceho a dodržuj bezpečnostné predpisy.
8. Dodržiavaj oboznámenie s pomocou a záchranou pri jednotlivých telovýchovných prvkoch.
9. Telovýchovné náradie a náčinie odovzdávajú určení žiaci vyučujúcemu.
10. Z telocvične opäť odchádzaj disciplinovane.
11. V šatni sa prezleč. K osobnej hygiene používaj svoj uterák a mydlo. Zo šatne odchádzaš vo dvojiciach pod vedením vyučujúceho.
12. Za škody na zariadení vzniknuté neodbornou manipuláciou, nedodržaním pokynov

 alebo úmyselným poškodením zariadenia preberáš zodpovednosť.

## **Príloha 2 Prevádzkový poriadok pre starostlivosť o areál školy**

1. Povinnosťou žiaka je starať sa o estetickú úroveň školského areálu.
2. Pred začiatkom práce podľa jej charakteru čakaj na vyučujúceho v triede v pracovnom odeve. Do pracovnej obuvi sa prezuj podľa pokynov vyučujúceho. Na osobnú hygienu používaj vlastný uterák a mydlo.
3. Na konkrétnu činnosť prichádzaj a z nej odchádzaj pod vedením vyučujúceho.
4. Potrebné pracovné náradie z náraďovne vydáva vyučujúci alebo ním poverená služba.
5. Náradie prenášaj v jednej ruke vo zvislej polohe ostrými časťami dolu a dopredu tak, aby nedošlo k úrazu. Zaobchádzaj s ním šetrne, prípadné poškodenie ihneď nahlás vyučujúcemu.
6. Pracuj na mieste, ktoré ti určí vyučujúci, bez jeho súhlasu nesmieš meniť pracovisko.
7. Pri práci sa neponáhľaj, pracuj sústredene, buď ohľaduplný, aby si neohrozil bezpečnosť iných. Prípadné poranenie nahlás vyučujúcemu.
8. Všetky presuny rob po určených miestach.
9. Náradie odkladaj podľa pokynov ostrým hrotom do zeme.
10. Po skončení práce prezri pracovné miesto, aby na ňom neostalo použité náradie. Pridelené použité náradie dôkladne očisti, poverená služba ho skontroluje a uloží.
11. Po odovzdaní náradia si umy ruky. Na osobnú hygienu používaj vlastný uterák a mydlo. Po celý čas dodržiavaj pokyny vyučujúceho, dbaj o svoje zdravie i zdravie svojich spolužiakov.

 12. Za škody na zariadení vzniknuté neodbornou manipuláciou, nedodržaním pokynov

 alebo úmyselným poškodením zariadenia preberáš zodpovednosť.

## **Príloha 3 Prevádzkový poriadok školskej dielne**

1. Do školskej dielne smieš vstupovať iba v sprievode vyučujúcej.
2. Na vyučovaciu hodinu musíš nosiť pracovné oblečenie (kombinézu, zásteru, pracovný odev) a hygienické potreby.
3. Po príchode na pracovisko skontroluj na pokyn vyučujúceho náradie a čistotu stola. Zistené nedostatky ohlás ihneď vyučujúcej. Poškodené náradie nepoužívaj.
4. Na pracovisku udržuj poriadok a čistotu.
5. Pri práci, keď je to možné, používaj ochranné prostriedky.
6. S elektrickými spotrebičmi smieš pracovať iba za prítomnosti vyučujúcej a podľa jeho pokynov. Musia byť dodržané všetky bezpečnostné opatrenia.
7. Ak používaš laky a moridlá, pracuj pri otvorenom okne.
8. Šetri nielen náradie a zariadenia, ale aj suroviny, s ktorými pracuješ.
9. Aj malé poranenia ohlás vyučujúcej.
10. Rozpracované výrobky označ svojím menom a po skončení práce ich ulož na príslušné miesto. Dodržiavaj pokyny žiackej služby.
11. Do skladu a prípravovne vyučujúcej vstupuj iba s jej súhlasom.
12. Po skončení práce urob na pracovisku poriadok, skontroluj a ulož náradie a meradlá. Prípadné poruchy ohlás vyučujúcej.
13. V triede si umy si ruky, vyzleč si a ulož pracovný odev.

14. Za škody na zariadení vzniknuté neodbornou manipuláciou, nedodržaním pokynov

 alebo úmyselným poškodením zariadenia preberáš zodpovednosť.

## **Príloha 4 Prevádzkový poriadok  prírodovednej učebne**

1. Na prácu v laboratóriu sa pripravuj podľa pokynov učiteľa.
2. Do laboratória vstupuj len so súhlasom učiteľa a v príslušnom oblečení.
3. V laboratóriu nejedz a nepi.
4. Pred začiatkom práce skontroluj stav pracoviska a potrebných pomôcok vrátane ochranných a protipožiarnych prostriedkov.
5. Pracuj podľa pokynov učiteľa a dodržuj bezpečnostné a hygienické zásady na ochranu zdravia.
6. Pred použitím chemikálie si pozorne prečítaj nápis na štítku, nepoužívaj chemikálie z neoznačených nádob.
7. Látky neochutnávaj a nevdychuj ich pary priamo z hrdla nádoby.
8. Pracuj sústredene a opatrne, najmä s kvapalnými žeravinami a horľavinami. Nepozornosť zapríčiňuje nehody.
9. Ústie zahrievaných nádob neobracaj nikdy na seba ani na spolužiakov.
10. Pri práci používaj predpísané ochranné prostriedky. S horľavinami nepracuj pri otvorenom ohni.
11. Každé rozsypanie, rozliatie chemikálií alebo nehodu ohlás učiteľovi, ktorý zabezpečí likvidáciu chemikálie a prípadne ošetrí postihnutého.
12. So zariadením laboratória zaobchádzaj šetrne a udržuj ho v poriadku. Neplytvaj vodou a elektrickou energiou.
13. Zvyšky chemikálií, skla a iného odpadu dávaj do určených nádob s nápismi Sklo, Papier atď.
14. Po skončení práce skontroluj stav svojho pracovného miesta, používaných pomôcok a chemikálií, skontroluj uzavretie vody a vypnutie elektrického prúdu.
15. Z laboratória môžeš odísť len so súhlasom učiteľa.

 16. Za škody na zariadení vzniknuté neodbornou manipuláciou, nedodržaním pokynov

 alebo úmyselným poškodením zariadenia preberáš zodpovednosť.

## **Príloha 5 Prevádzkový poriadok cvičnej kuchynky**

1. Cvičnú kuchynku otvára a zatvára vyučujúca.
2. Do cvičnej kuchynky odchádzaj disciplinovane pod vedením vyučujúcej.
3. Dodržiavaj postupy pri príprave pokrmov a zásady bezpečnosti a ochrany zdravia pri práci.
4. Dodržiavaj pracovnú a osobnú hygienu, na odpadky používaj nádobu, ktorú po vyprázdnení po určení umývaj horúcou vodou, do ktorej pridaj dezinfekčný prostriedok.
5. Pri praktickom varení pracuj v určených skupinkách, potrebné pomôcky ti pridelí vyučujúca.
6. Šetrne a bezpečne zaobchádzaj s elektrickými spotrebičmi a vodou, pričom manipuláciu s elektrickými spotrebičmi zabezpečuje len vyučujúca.
7. Po skočení práce umytý riad a kuchynské náradie ulož na pôvodné miesto.
8. Po skončení upratovacích prác vyučujúca skontroluje čistotu celej kuchynky.
9. Za škody na zariadení vzniknuté neodbornou manipuláciou, nedodržaním pokynov alebo úmyselným poškodením zariadenia preberáš zodpovednosť.

## **Príloha 6 Prevádzkový poriadok školskej jedálne**

1. Do školskej jedálne prichádzajú najprv žiaci zo ŠKD pod dozorom vychovávateľky disciplinovane. Ostatní žiaci vstupujú do jedálne len za prítomnosti dozoru.
2. Pred príchodom do jedálne si ulož tašku v regáli, umy ruky.
3. Po vstupe do jedálne si odlož vrchný odev na vešiak, vezmi hlboký tanier, príbor, sadni si k stolu na voľnú stoličku, naber si do taniera polievku a slušne ju zjedz.
4. Prázdny hlboký tanier odnes do okienka a postav sa do radu čakajúcich na hlavné jedlo.
5. V rade sa nepredbiehaj, nerušene postupuj k okienku.
6. Pri okienku, kde sa vydáva obed, si prevezmi tanier s hlavným jedlom, sadni si na svoje miesto a obeduj.
7. Na stoličke sa nehojdaj, nerozprávaj.
8. Ovocie, jogurt, sladkosti... zjedz v jedálni alebo si ich môžeš vziať so sebou domov.
9. Po naobedovaní sa hneď vstaň, zasuň stoličku, odnes prázdny tanier a príbor do okienka.
10. Za škody na zariadení vzniknuté nedodržaním pokynov alebo úmyselným poškodením preberáš zodpovednosť.
11. Z jedálne slušne odchádzaj, vezmi si vrchný odev, tašku z regálu a opusti školský areál.
12. Žiaci, ktorí nebudú dodržiavať poriadok v školskej jedálni alebo včas nezaplatia stravné lístky, budú zo stravovania vylúčení, o čom rozhodne na návrh učiteľa vykonávajúceho dozor pedagogická rada školy.
13. Pedagogický dozor v ŠJ vykonávajú vedúca ŠJ a pedagogickí zamestnanci. Dbajú na dodržiavanie poriadku všetkými stravníkmi.
14. V ŠJ je zakázané zdržiavať sa žiakom, ktorí sa nestravujú. Výnimku povoľuje učiteľ konajúci dozor.

## **Príloha 7 Prevádzkový poriadok počítačovej učebne**

1. Počítačová učebňa je určená na získavanie informačnej gramotnosti žiakov školy, pedagógov a ostatnej verejnosti.
2. Každý užívateľ je povinný pred prvým vstupom do učebne oboznámiť sa s poriadkom.
3. Osobné počítače a ostatné zariadenia v učebni (tlačiareň, skener a iné) sú elektrické zariadenia, a preto musí obsluhujúci dbať, aby mal vždy suché ruky a aby stál na nevodivom podklade.
4. Osobné PC a ostatné zariadenia môže premiestňovať len správca učebne. Pri premiestňovaní musí byť zariadenie odpojené od napätia.
5. Do učebne vstupujú žiaci a ostatní užívatelia iba na pokyn učiteľa vykonávajúceho dozor alebo správcu.
6. Žiaci pracujúci v krúžkoch vstupujú do učebne so svojím vedúcim podľa rozvrhu a pracujú vždy na tom istom počítači.
7. V učebni nie je dovolené konzumovať jedlo, piť a akokoľvek znečisťovať prostredie. Do učebne je možný vstup iba v čistej obuvi, mokré dáždniky a iné časti oblečenia je potrebné odložiť vo vstupnej chodbe.
8. V prípade vzniku požiaru treba okamžite vypnúť PC a ďalej postupovať podľa Požiarnych poplachových smerníc, ktoré sa nachádzajú na chodbách školy, v učebni.

9. Za škody na zariadení vzniknuté neodbornou manipuláciou, nedodržaním pokynov

 alebo úmyselným poškodením zariadenia preberá zodpovednosť, kto škodu spôsobil.

## **Príloha 8 Prevádzkový poriadok učebne cudzích jazykov**

1. V učebni sa riaď pokynmi učiteľa.
2. Do učebne vstupuj len sa súhlasom učiteľa.
3. V učebni nejedz, nepi.
4. Sadni si len na miesto, ktoré ti bolo určené zasadacím poriadkom.
5. Pred začiatkom práce skontroluj svoje pracovné miesto.
6. So zariadením učebne zaobchádzaj šetrne a udržuj ho v poriadku.
7. Pracuj sústredene a opatrne, najmä so slúchadlami.
8. Po skončení práce skontroluj stav svojho pracovného miesta a používaných pomôcok.
9. Z jazykovej učebne môžeš odísť len so súhlasom učiteľa.
10. Za škody na zariadení vzniknuté neodbornou manipuláciou, nedodržaním pokynov

 alebo úmyselným poškodením zariadenia preberáš zodpovednosť.

# Metodický pokyn č. 22/2011na hodnotenie žiakov základnej školy

Gestorský útvar: sekcia regionálneho školstva tel.: 59374416 č.:2011-3121/12824:4-921

Ministerstvo školstva, vedy, výskumu a športu Slovenskej republiky v zmysle ustanovenia § 14 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva tento metodický pokyn:

### **Čl. 1** Zásady hodnotenia

* 1. Hodnotenie žiaka je nevyhnutná súčasť výchovno-vzdelávacieho procesu, ktorá má informatívnu, korekčnú a motivačnú funkciu.
	2. Žiak sa v procese výchovy a vzdelávania hodnotí priebežne a celkovo a má právo dozvedieť sa spôsob a výsledok hodnotenia.
	3. Hodnotenie žiaka sa vykonáva klasifikáciou, slovným hodnotením alebo kombináciou klasifikácie a slovného hodnotenia. O spôsobe hodnotenia jednotlivých vyučovacích predmetov rozhodne riaditeľ školy (ďalej len „riaditeľ“) po prerokovaní v pedagogickej rade.
	4. Klasifikácia je jednou z foriem hodnotenia, ktorej výsledky sa vyjadrujú určenými piatimi stupňami. Na vysvedčeniach s klasifikáciou sa slovný komentár za príslušný polrok nedopĺňa.
	5. Slovné hodnotenie je jednou z foriem hodnotenia, ktorého výsledky v jednotlivých predmetoch prípravného ročníka, nultého ročníka, prvého ročníka až deviateho ročníka sa vyjadrujú slovne, vysvedčenie so slovným hodnotením sa môže doplniť slovným komentárom za príslušný polrok v dodatku vysvedčenia.
	6. Kombinácia klasifikácie a slovného hodnotenia je forma hodnotenia, pri ktorej sa výsledky niektorých vyučovacích predmetov vyjadrujú stupňom klasifikácie a niektoré sa vyjadrujú slovne. Kombinované hodnotenie sa odporúča využiť aj v rámci toho istého predmetu, pri prechode zo slovného hodnotenia na klasifikáciu. Postupne učiteľ dopĺňa slovné komentáre známkou, a tak pripravuje žiakov na zmenu kvantifikátora.
	7. Vo výchovno-vzdelávacom procese sa uskutočňuje priebežné a celkové hodnotenie:

priebežné hodnotenie sa uskutočňuje pri hodnotení čiastkových výsledkov a prejavov žiaka na vyučovacích hodinách a má hlavne motivačný charakter; učiteľ zohľadňuje vekové a individuálne osobitosti žiaka a prihliada na jeho momentálnu psychickú i fyzickú disponovanosť,

celkové hodnotenie žiaka v jednotlivých vyučovacích predmetoch sa uskutočňuje na konci prvého polroka a druhého polroka v školskom roku a má čo najobjektívnejšie zhodnotiť úroveň jeho vedomostí, zručností a návykov v danom vyučovacom predmete.

* 1. V procese hodnotenia učiteľ uplatňuje primeranú náročnosť, pedagogický takt voči žiakovi, rešpektuje práva dieťaťa a humánne sa správa voči žiakovi. Predmetom hodnotenia vo výchovno-vzdelávacom procese sú najmä učebné výsledky žiaka, ktoré dosiahol vo vyučovacích predmetoch v súlade s požiadavkami vymedzenými v učebných osnovách, osvojené kľúčové kompetencie, ako aj usilovnosť, osobnostný rast, rešpektovanie práv iných osôb, ochota spolupracovať a správanie žiaka podľa školského poriadku. Hodnotenie slúži ako prostriedok pozitívnej podpory zdravého rozvoja osobnosti žiaka.
	2. Pri hodnotení výsledkov práce žiaka sa postupuje v súlade s:
		1. výchovno-vzdelávacími požiadavkami vzdelávacích programov,
		2. požiadavkami na rozvoj všeobecných kompetencií,
		3. učebnými plánmi, učebnými osnovami a štandardami.
	3. Pri hodnotení žiaka sa posudzujú získané kompetencie v súlade s učebnými osnovami a schopnosť ich využívať v oblastiach:
		1. komunikačných schopností, najmä ústne a písomné spôsobilosti,
		2. čitateľskej gramotnosti,
		3. jazykových schopností v štátnom jazyku, v materinskom jazyku, v cudzích jazykoch,
		4. digitálnych kompetencií,
		5. matematickej gramotnosti a prírodných vied,
		6. sociálnych kompetencií,
		7. multikultúrnych kompetencií,
		8. manuálnych zručností a ich využití v praktických cvičeniach,
		9. umeleckých a psychomotorických schopností,
		10. analýzy problémov a schopnosti ich riešenia,
		11. osobnostných vlastností ako porozumenie, znášanlivosť, tolerancia, priateľstvo,
		12. kontrolovania a regulovania svojho správania, ochrany svojho zdravia a životného prostredia a etických princípov.

### **Čl. 2**Získavanie podkladov na hodnotenie

* 1. Podklady na hodnotenie výchovno-vzdelávacích výsledkov a správania žiaka získava učiteľ najmä týmito metódami, formami a prostriedkami:
		1. sústavným diagnostickým pozorovaním žiaka,
		2. sústavným sledovaním výkonu žiaka a jeho pripravenosti na vyučovanie,
		3. rôznymi druhmi skúšok (písomné, ústne, grafické, praktické, pohybové) a didaktickými testami; uplatňuje aj metódy menej riadené (referáty, denníky, projekty, sebahodnotiace listy, dotazníky, pozorovania, portfóliá) - súbor prác žiaka, ktoré vypovedajú o jeho výkone,
		4. analýzou výsledkov rôznych činností žiaka,
		5. konzultáciami s ostatnými pedagogickými zamestnancami a podľa potreby s odbornými zamestnancami zariadenia výchovného poradenstva a prevencie, všeobecného lekára pre deti a dorast, najmä u žiaka s trvalejšími psychickými a zdravotnými ťažkosťami a poruchami,
		6. rozhovormi so žiakom a so zákonným zástupcom žiaka.
	2. Žiak je z predmetu skúšaný ústne, písomne alebo prakticky najmenej dvakrát v polročnom hodnotiacom období.
	3. Učiteľ oznamuje žiakovi výsledok každého hodnotenia a posúdi klady a nedostatky hodnotených prejavov a výkonov. Po ústnom skúšaní učiteľ oznámi žiakovi výsledok ihneď. Výsledky hodnotenia písomných a grafických prác a praktických činností oznámi žiakovi a predloží k nahliadnutiu najneskôr do 10 dní.
	4. Písomné práce a ďalšie druhy skúšok rozvrhne učiteľ rovnomerne na celý školský rok. Pravidelným rozvrhnutím hodnotiacich činností zabráni preťažovaniu žiaka. Písomné práce archivuje do konca príslušného školského roka.
	5. Termín na vykonanie písomnej skúšky, ktorá má trvať viac ako 25 minút, prekonzultuje učiteľ s triednym učiteľom, ktorý koordinuje plán skúšania. V jednom dni môže žiak robiť len jednu skúšku uvedeného charakteru.
	6. Učiteľ vedie evidenciu o každom hodnotení žiaka.
	7. Podkladom pre celkové hodnotenie vyučovacieho predmetu sú:
		1. známky alebo slovné hodnotenie za ústne odpovede,
		2. známky alebo slovné hodnotenie za písomné práce, didaktické testy, grafické práce, praktické práce, pohybové činnosti,
		3. posúdenie prejavov žiaka podľa čl. 1 ods. 8.

### **Čl. 3**Hodnotenie prospechu a správania

* 1. Prospech žiaka v jednotlivých vyučovacích predmetoch sa klasifikuje týmito stupňami:

 1 – výborný,

 2 – chválitebný,

 3 – dobrý,

 4 – dostatočný,

 5 – nedostatočný.

Stupeň 1 (výborný)

Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je  estetický. Výsledky jeho činností sú kvalitné až originálne.

Stupeň 2 (chválitebný)

Žiak ovláda poznatky, pojmy a zákonitosti podľa učebných osnov a  vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má občas nedostatky v správnosti, presnosti a  výstižnosti. Grafický prejav je prevažne estetický. Výsledky jeho činností sú kvalitné, bez väčších nedostatkov.

Stupeň 3 (dobrý)

Žiak má v celistvosti a úplnosti osvojené poznatky, pojmy a zákonitosti podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné.

Stupeň 4 (dostatočný)

Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj  v  ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly, grafický prejav je málo estetický. Vážne nedostatky dokáže žiak s pomocou učiteľa opraviť.

Stupeň 5 (nedostatočný)

Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav je nesprávny, nepresný. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa.

* 1. Prospech z jednotlivých vyučovacích predmetov sa na vysvedčení pre prvý stupeň základnej školy uvádza arabskou číslicou, označujúcou klasifikačný stupeň, pre druhý stupeň sa vypíše slovom.
	2. Je zrušená možnosť hodnotenia prospechu žiaka základnej školy v jednotlivých vyučovacích predmetoch na vysvedčení slovne stupňami (dosiahol veľmi dobré výsledky, dobré výsledky, uspokojivé výsledky, neuspokojivé výsledky).
	3. Súčasťou vysvedčenia prípravného ročníka, nultého ročníka a prvého až deviateho ročníka môže byť slovný komentár za každý polrok, v ktorom je súhrn zhodnotenia vedomostí, zručností, návykov a postojov žiaka. Obsah slovného komentára nesmie obsahovať negatívne odsudzujúce výroky, aby nepôsobil deštruktívne, ale vždy konštruktívne a povzbudzujúco, má byť zameraný na pozitívnu motiváciu k ďalšiemu vzdelávaniu s prihliadnutím na individuálne predpoklady žiaka.
	4. Správanie žiaka sa klasifikuje týmito stupňami:
1. – veľmi dobré,
2. – uspokojivé,
3. – menej uspokojivé,
4. – neuspokojivé.

Stupeň 1 (veľmi dobré)

Žiak dodržiava pravidlá správania a ustanovenia školského poriadku a len ojedinele sa dopúšťa menej závažných previnení.

Stupeň 2 (uspokojivé)

Žiak porušuje jednotlivé pravidlá školského poriadku, je prístupný výchovnému pôsobeniu a usiluje sa svoje chyby napraviť.

Stupeň 3 (menej uspokojivé)

Žiak závažne porušuje pravidlá správania a školský poriadok alebo sa dopúšťa ďalších previnení.

Stupeň 4 (neuspokojivé)

Žiak sústavne porušuje pravidlá správania a  školský poriadok, zámerne narúša korektné vzťahy medzi spolužiakmi a závažnými previneniami ohrozuje ostatných žiakov a zamestnancov školy.

* 1. Celkové hodnotenie žiaka prípravného ročníka, nultého ročníka, prvého ročníka základnej školy sa na konci prvého polroka a druhého polroka na vysvedčení vyjadruje:

prospel (a),

neprospel (a).

* 1. Celkové hodnotenie žiaka druhého ročníka až deviateho ročníka základnej školy sa na konci prvého polroka a druhého polroka na vysvedčení vyjadruje:
1. prospel (a) s vyznamenaním,
2. prospel (a) veľmi dobre,
3. prospel (a),
4. neprospel(a).
	1. Pri vypisovaní pedagogickej dokumentácie (triedna kniha, triedny výkaz, katalógový list žiaka) sa môžu používať skratky uvedené v prílohe č. 1.
	2. Žiak prospel s vyznamenaním, ak ani v jednom povinnom vyučovacom predmete nemá prospech horší ako chválitebný, priemerný stupeň prospechu z povinných vyučovacích predmetov nemá horší ako 1,5 a jeho správanie je veľmi dobré; ak pri slovnom hodnotení ani v jednom vyučovacom predmete nedosiahol horšie hodnotenie ako „dosiahol dobré výsledky“ a jeho správanie je veľmi dobré.
	3. Žiak prospel veľmi dobre, ak ani v jednom povinnom vyučovacom predmete nemá stupeň prospechu horší ako dobrý, priemerný stupeň prospechu z povinných predmetov nemá horší ako 2,0 a jeho správanie je veľmi dobré; ak pri slovnom hodnotení ani v jednom povinnom vyučovacom predmete nedosiahol horšie hodnotenie ako „dosiahol uspokojivé výsledky“ a jeho správanie je veľmi dobré.
	4. Žiak prospel, ak nemá stupeň prospechu nedostatočný ani v jednom povinnom vyučovacom predmete; ak pri slovnom hodnotení ani v jednom povinnom vyučovacom predmete nebol hodnotený ako „dosiahol neuspokojivé výsledky“.
	5. Žiak neprospel, ak má z niektorého povinného vyučovacieho predmetu aj po opravnej skúške stupeň nedostatočný; ak pri slovnom hodnotení z niektorého povinného vyučovacieho predmetu aj po opravnej skúške bol hodnotený ako „dosiahol neuspokojivé výsledky“.
	6. Žiakovi, ktorý je v niektorom vyučovacom predmete neklasifikovaný (nehodnotený), sa na vysvedčení a v katalógovom liste uvádza namiesto klasifikačného stupňa alebo slovného hodnotenia slovo:
		1. absolvoval, ak sa žiak aktívne zúčastňoval na vyučovacom procese daného predmetu alebo ak bol žiak prítomný na vyučovacej hodine, aj keď zo závažných objektívnych dôvodov nepracoval,
		2. neabsolvoval, ak žiak zo závažných dôvodov nemohol vykonávať požadované intelektuálne a motorické činnosti, a preto sa na vyučovacom predmete ospravedlnene nezúčastňoval,
		3. neabsolvoval, ak žiak na vyučovacej hodine nepracoval, nevie uplatniť svoje vedomosti a zručnosti ani na podnet učiteľa; celkové hodnotenie takého žiaka je neprospel.

### **Čl. 4**Postup pri hodnotení žiaka

Stupeň prospechu určí učiteľ, ktorý vyučuje príslušný predmet.

V predmete, v ktorom vyučuje viac učiteľov, určia stupeň prospechu žiaka za hodnotiace obdobie po vzájomnej dohode.

Pri celkovom hodnotení sa pri určovaní stupňa prospechu v jednotlivých predmetoch hodnotí kvalita vedomostí a zručností, ktorú žiak dosiahol na konci hodnotiaceho obdobia, pričom sa prihliada na systematickosť práce počas celého obdobia. Stupeň prospechu sa neurčuje na základe priemeru klasifikácie za príslušné obdobie. Riaditeľ určí spôsob, akým budú triedni učitelia a vedenie školy informovaní o stave hodnotenia žiaka v triede, zabezpečí zjednotenie hodnotiacich kritérií u všetkých učiteľov školy.

Hodnotenie žiaka so zdravotným znevýhodnením sa uskutočňuje v súlade so Zásadami hodnotenia žiaka so zdravotným znevýhodnením začleneného v základnej škole, ktoré sú uvedené v prílohe č. 2.

Prípady zaostávania prospechu žiakov a nedostatky v ich správaní prerokúva pedagogická rada v prvom polroku spravidla do 15. novembra a v druhom polroku do 15. apríla. V prípade mimoriadneho zhoršenia prospechu alebo správania žiaka bezprostredne preukázateľným spôsobom o tejto skutočnosti informuje zákonného zástupcu žiaka triedny učiteľ.

Pedagogická rada zameraná na hodnotenie žiakov za prvý polrok sa uskutoční najskôr 22. januára a za druhý polrok sa uskutoční najskôr 21. júna príslušného školského roka.

Na konci hodnotiaceho obdobia v termíne, ktorý určí riaditeľ, najneskôr však 24 hodín pred rokovaním pedagogickej rady o hodnotení, zapíše triedny učiteľ do triedneho výkazu alebo katalógového listu žiaka stupne celkovej klasifikácie alebo slovného hodnotenia jednotlivých predmetov. Vyučujúci príslušného predmetu podpíšu hodnotenie v prednej časti katalógu a pripravia návrhy na opravné skúšky a hodnotenie žiakov v náhradnom termíne. Hodnotenie preukázaného výkonu žiaka v príslušnom predmete nemôže byť znížené na základe správania žiaka.

Triedny učiteľ a učitelia jednotlivých predmetov priebežne a preukázateľným spôsobom informujú zákonného zástupcu žiaka o prospechu a správaní žiaka. Na informovanie zákonného zástupcu o priebežných výsledkoch žiaka sa používa žiacka knižka, internetová žiacka knižka alebo iný informačný prostriedok.

Ak žiak prestupuje do inej školy [[1]](#footnote-1)), riaditeľ kmeňovej školy, ktorú žiak navštevoval, zašle záznam o jeho správaní a prospechu za neukončené hodnotiace obdobie riaditeľovi školy, do ktorej žiak prestupuje. Tento záznam sa využije na hodnotenie žiaka. Ak žiak prestupuje do inej školy po 15. novembri alebo po 15. apríli, je záznam súčasne podkladom na celkové hodnotenie žiaka.

Žiak základnej školy, ktorý navštevoval školu pri zdravotníckom zariadení, v diagnostickom centre alebo v liečebno-výchovnom zariadení (ďalej len „škola pri zariadení), sa celkovo hodnotí v kmeňovej škole. Pri hodnotení v kmeňovej škole sa berie do úvahy priebežné hodnotenie v škole pri zariadení. Ak žiak navštevoval školu pri zariadení nepretržite viac ako tri mesiace pred koncom hodnotiaceho obdobia, kmeňová škola preberá návrh na celkové hodnotenie zo školy pri zariadení v tých predmetoch, ktoré sa v nej vyučoval. Návrh sa zasiela po prerokovaní v pedagogickej rade školy pri zariadení najneskoršie 14 dní pred termínom vydávania vysvedčenia. V ostatných vyučovacích predmetoch sa nehodnotí.

Úspešným absolvovaním posledného ročníka vzdelávacieho programu odboru vzdelávania pre prvý stupeň základnej školy žiak získa primárne vzdelanie. Na vysvedčení v štvrtom ročníku sa do doložky uvedie:

 „Žiak získal primárne vzdelanie“.

Úspešným absolvovaním posledného ročníka ucelenej časti vzdelávacieho programu odboru vzdelávania pre druhý stupeň základnej školy získa žiak nižšie stredné vzdelanie poskytované základnou školou. Na vysvedčení sa do doložky uvedie:

„Žiak získal nižšie stredné vzdelanie“.

Ak žiak ukončí plnenie povinnej školskej dochádzky v nižšom ročníku ako deviatom ročníku, na vysvedčení z príslušného ročníka sa mu do doložky uvedie:

 „Žiak získal primárne vzdelanie“.

Mimoriadne nadaný žiak môže skončiť základnú školu skôr ako za deväť rokov. Na vysvedčení sa do doložky uvedie:

„Žiak získal nižšie stredné vzdelanie“.

Deťom občanov Slovenskej republiky môže povoliť riaditeľ plniť povinnú školskú dochádzku vzdelávaním v školách mimo územia Slovenskej republiky, vzdelávaním v školách zriadených iným štátom na území Slovenskej republiky, individuálnym vzdelávaním v zahraničí. Na vysvedčení vydanom kmeňovou školou sa v doložke uvedie:

 „Žiak je na tomto vysvedčení hodnotený z predmetov, z ktorých nebol hodnotený na vysvedčení vydanom v školskom roku ... školou ... za ... ročník“.

Žiakovi so zdravotným znevýhodnením, ktorý sa vzdelával podľa individuálneho vzdelávacieho programu, sa v doložke vysvedčenia uvedie:

„Bol(a) vzdelávaný(á) podľa individuálneho vzdelávacieho programu“.

Ak sa v individuálnom vzdelávacom programe úpravy vzdelávania žiaka vzťahujú len k niektorým vyučovacím predmetom, v doložke vysvedčenia sa uvedie:

 „Bol(a) vzdelávaný(á) podľa individuálneho vzdelávacieho programu uplatňovaného v predmete (predmetoch) ... “. V doložke vysvedčenia žiaka so zdravotným znevýhodnením je možné uviesť aj ďalšie dôležité skutočnosti súvisiace s jeho vzdelávaním.

Žiakovi, ktorý ukončil vzdelávanie v základnej škole, sa na vysvedčení uvedie, koľko rokov povinnej školskej dochádzky splnil. V doložke sa uvedie: „Žiak splnil.......rokov povinnej školskej dochádzky“.

Žiak, ktorý v školskom roku 2022/2023 ukončí deviaty ročník, získa nižšie stredné vzdelanie. Takémuto žiakovi sa na konci školského roka na vysvedčení prvýkrát v doložke vypíše text: “Žiak/ žiačka získal/a/ nižšie stredné vzdelanie“.

Žiak, ktorý v školskom roku 2022/2023 ukončí štvrtý ročník, získa primárne vzdelanie. Takémuto žiakovi sa na konci školského roka na vysvedčení prvýkrát v doložke vypíše text: “Žiak/žiačka získal/a/ primárne vzdelanie“.

Začlenenému žiakovi so špeciálnymi výchovno-vzdelávacími potrebami sa v doložke na vysvedčení uvedie: „Žiak sa vzdelával podľa individuálneho vzdelávacieho programu“.

### **Čl. 5** Hodnotenie žiaka v náhradnom termíne

* 1. Ak pre závažné objektívne príčiny nemožno žiaka hodnotiť v riadnom termíne v prvom polroku, žiak sa za prvý polrok nehodnotí. Riaditeľ určí na jeho hodnotenie náhradný termín, a to spravidla tak, aby sa hodnotenie žiaka mohlo vykonať najneskôr do dvoch mesiacov po skončení prvého polroka. Za hodnotenie žiaka zodpovedá príslušný vyučujúci predmetu.
	2. Ak pre závažné objektívne príčiny nemožno hodnotiť žiaka na konci druhého polroka, riaditeľ určí na jeho hodnotenie náhradný termín, a to tak, aby sa hodnotenie žiaka vykonalo spravidla v poslednom týždni augusta.

### **Čl. 6** Opravné skúšky

* 1. Žiak, ktorý má na konci druhého polroku najviac z dvoch povinných vyučovacích predmetov prospech nedostatočný alebo dosiahol neuspokojivé výsledky v slovnom hodnotení, alebo vyučovací predmet neabsolvoval a neprospel, môže na základe rozhodnutia riaditeľa vykonať z týchto predmetov opravnú skúšku.
	2. Obsah a formu opravnej skúšky žiaka, ktorý na konci druhého polroka je hodnotený neabsolvoval a neprospel v niektorom vyučovacom predmete, určí riaditeľ po prerokovaní v pedagogickej rade.
	3. Opravnú skúšku môže vykonať aj žiak, ktorého prospech na konci prvého polroka je nedostatočný najviac z dvoch povinných vyučovacích predmetov, ktoré sa vyučujú len v prvom polroku.
	4. Termín opravných skúšok určí riaditeľ školy tak, aby sa opravné skúšky
1. podľa odseku 1 vykonali najneskôr do 31. augusta; žiakovi, ktorý zo závažných dôvodov nemôže prísť vykonať opravnú skúšku v určenom termíne, možno povoliť vykonanie opravnej skúšky najneskôr do 15. septembra a žiakovi, ktorý bol hodnotený podľa čl. 5 odseku 2, najneskôr do 15. októbra,
2. podľa odseku 3 vykonali najneskôr do rokovania pedagogickej rady o hodnotení za druhý polrok.

(5) Žiak, ktorý bez závažných dôvodov nepríde na opravnú skúšku, sa hodnotí z vyučovacieho predmetu, z ktorého mal vykonať opravnú skúšku, stupňom prospechu nedostatočný alebo dosiahol neuspokojivé výsledky.

1. O opravnej skúške sa vyhotoví protokol o komisionálnej skúške, dátum vykonania skúšky a jej výsledok sa zaznamenajú do triedneho výkazu alebo katalógového listu žiaka.

### **Čl. 7** Komisionálna skúška

1. Žiak sa hodnotí podľa výsledkov komisionálnej skúšky, ak:
	* + - * je skúšaný v náhradnom termíne,
				* vykonáva opravnú skúšku,
				* o preskúšanie požiada zákonný zástupca,
				* sa preskúšanie koná na podnet riaditeľa,
				* je oslobodený od povinnosti dochádzať do školy,
				* plní osobitný spôsob školskej dochádzky,
				* má povolené individuálne vzdelávanie,
				* ukončuje vzdelávanie na získanie stupňa vzdelania.
2. Žiak, ktorému bolo povolené individuálne vzdelávanie na základe odporúčania všeobecného lekára pre deti a dorast z dôvodu zdravotného znevýhodnenia, komisionálnu skúšku nevykonáva. Pedagogický zamestnanec, ktorý zabezpečuje vzdelávanie žiaka, štvrťročne predkladá riaditeľovi školy písomnú správu o postupe a výsledkoch výchovno-vzdelávacej činnosti so žiakom, na základe ktorej po prerokovaní v pedagogickej rade školy sa vykoná hodnotenie prospechu žiaka. Písomná správa o postupe a výsledkoch výchovno-vzdelávacej činnosti žiaka obsahuje:
	* 1. údaje identifikujúce žiaka,
		2. hodnotenie výchovno-vzdelávacích výsledkov žiaka,
		3. návrh hodnotenia.
3. Ak má zákonný zástupca žiaka pochybnosti o správnosti hodnotenia v jednotlivých predmetoch na konci prvého polroka a druhého polroka, môže do troch pracovných dní odo dňa získania výpisu hodnotenia za prvý polrok alebo do troch pracovných dní odo dňa vydania vysvedčenia, požiadať riaditeľa o vykonanie komisionálnej skúšky žiaka; ak je vyučujúcim riaditeľ, o preskúšanie žiaka možno požiadať príslušný orgán miestnej štátnej správy v školstve. Preskúšať žiaka nemožno, ak bol v hodnotiacom období z tohto vyučovacieho predmetu hodnotený na základe komisionálnej skúšky.
4. Preskúšanie sa uskutoční neodkladne v termíne, ktorý určí riaditeľ školy. Ak pre neprítomnosť žiaka nemožno preskúšanie uskutočniť v tomto termíne, nemožno žiaka ďalej preskúšavať. Výsledok preskúšania, ktorý je konečný, oznámi riaditeľ zákonnému zástupcovi žiaka. Ďalšie preskúšanie žiaka je neprípustné. Na požiadanie zákonného zástupcu žiaka môže byť zákonný zástupca prítomný na komisionálnom preskúšaní svojho dieťaťa po predchádzajúcom súhlase riaditeľa školy.
5. Žiakovi, ktorý sa vzdeláva v škole mimo územia Slovenskej republiky, vzdeláva sa v škole zriadenej iným štátom na území Slovenskej republiky, vzdeláva sa individuálne v zahraničí alebo žiak, ktorému jeho zdravotný stav neumožňuje účasť na vzdelávaní v škole a dosiahol v niektorom predmete prospech nedostatočný sa umožní vykonať opravnú skúšku v súlade s čl. 6.

### **Čl. 8**Hodnotenie absolventa vzdelávania na získanie stupňa vzdelania

* 1. Hodnotenie sa vykoná po uskutočnení komisionálnej skúšky z predmetov, ktoré sú určené učebným plánom.
	2. Ak absolvent v kurze na získanie stupňa vzdelania poskytovaného základnou školou bol pri skúškach na záver tohto kurzu klasifikovaný stupňom „nedostatočný“, umožní mu riaditeľ vykonať opravnú skúšku. Ak bol absolvent kurzu klasifikovaný stupňom „nedostatočný“ najviac z dvoch predmetov, môže opravné skúšky vykonať do dvoch mesiacov.

### **Čl. 9**Hodnotenie správania

* 1. Kritériom na hodnotenie správania je dodržiavanie pravidiel správania žiaka a  školského poriadku počas hodnotiaceho obdobia. Učitelia pritom využívajú najmä pozitívnu motiváciu.
	2. Správanie žiaka sa hodnotí so zreteľom na vekové osobitosti podľa týchto požiadaviek:
		1. pochvaly a iné ocenenia sa udeľujú za mimoriadny prejav aktivity a iniciatívy, za záslužný alebo statočný čin; návrh na udelenie pochvaly alebo iného ocenenia sa prerokuje v pedagogickej rade,
		2. opatrenie na posilnenie disciplíny žiaka sa ukladá po objektívnom prešetrení za závažné alebo opakované previnenie proti školskému poriadku, ktoré spravidla predchádza zníženiu stupňa zo správania; podľa závažnosti previnenia sa ukladá niektoré z opatrení, najmä napomenutie od triedneho učiteľa, pokarhanie od triedneho učiteľa, pokarhanie od riaditeľa školy.
	3. Hodnotenie správania žiaka navrhuje triedny učiteľ po prerokovaní s učiteľmi, ktorí v triede vyučujú a schvaľuje riaditeľ po prerokovaní v pedagogickej rade. Pochvaly a iné ocenenia, výchovné opatrenia sa zaznamenávajú v triednom výkaze alebo katalógovom liste žiaka. Udelenie zníženého stupňa zo správania sa odôvodní v triednom výkaze alebo katalógovom liste žiaka.
	4. Hodnotenie správania začleneného žiaka so špeciálnymi výchovno-vzdelávacími potrebami (s poruchami pozornosti, s poruchami správania) sa posudzuje s prihliadnutím na jeho druh zdravotného znevýhodnenia v úzkej spolupráci so zariadením výchovného poradenstva a prevencie alebo so školským špeciálnym pedagógom a zákonným zástupcom žiaka.

### **Čl. 10**Postup do vyššieho ročníka

* 1. Do vyššieho ročníka postupuje žiak, ktorý prospel.
	2. Žiak, ktorý bol na konci druhého polroka hodnotený stupňom prospechu nedostatočný z viac ako dvoch povinných vyučovacích predmetov, opakuje ročník.
	3. Ročník opakuje aj žiak, ktorého nebolo možné hodnotiť ani v náhradnom termíne zo závažných objektívnych dôvodov, najmä zdravotných, dlhodobého pobytu v zahraničí. Žiak, ktorý neprospel v čase, keď plní povinnú školskú dochádzku, môže opakovať ročník len raz, vo výnimočných prípadoch, ak je to v prospech žiaka, aj viackrát.

### **Čl. 11**Hodnotenie žiaka po prestupe na školu s iným vyučovacím jazykom

* 1. Žiak prvého ročníka základnej školy, ktorého materinský jazyk je iný ako vyučovací jazyk navštevovanej základnej školy, sa hodnotí z vyučovacieho jazyka s prihliadnutím na úroveň prospechu z ostatných predmetov.
	2. Po prestupe žiaka druhého až deviateho ročníka do školy s iným vyučovacím jazykom sa počas dvoch hodnotiacich období hodnotí najmenej takou úrovňou prospechu, ktorá zodpovedá prospechu z vyučovacieho jazyka na poslednom vysvedčení.
	3. Po uplynutí dvoch hodnotiacich období od prestupu žiaka do školy s iným vyučovacím jazykom sa uplatňujú v ďalších dvoch hodnotiacich obdobiach z vyučovacieho jazyka miernejšie kritériá.
	4. Pri hodnotení žiaka v prvom školskom roku a druhom školskom roku od prestupu žiaka do školy s iným vyučovacím jazykom, sa hodnotia jeho vecné vedomosti a nie úroveň jeho jazykovej správnosti.
	5. Pri hodnotení detí cudzincov sa postupuje podľa odsekov 1 až 4.

### **Čl. 12** Záverečné ustanovenie

Zrušuje sa Metodický pokyn č. 7/2009-R z  28. apríla 2009 na hodnotenie žiakov základnej školy.

### **Čl. 13** Účinnosť

Tento metodický pokyn nadobúda účinnosť 1. mája 2011.

**Deklarácia práv dieťaťa vyhlásená rezolúciou Valného zhromaždenia 1386 (XIV) z 20. novembra 1959**

**Preambula**

Pretože národy Organizácie Spojených národov znovu potvrdili v Charte svoju vieru v základné ľudské práva a v dôstojnosť a hodnotu ľudskej osobnosti a rozhodli sa podporovať sociálny pokrok a vyššiu životnú úroveň vo väčšej slobode, pretože Organizácia Spojených národov vyhlásila vo Všeobecnej deklarácii ľudských práv, že každý je nositeľom všetkých práv a slobôd v nej zakotvených, bez ohľadu na odlišnosti akéhokoľvek druhu, ako je rasa, farba, pohlavie, jazyk, náboženstvo, politické alebo iné presvedčenie, národný alebo sociálny pôvod, majetok, rodové alebo iné postavenie, pretože dieťa z dôvodu svojej fyzickej i duševnej nezrelosti potrebuje osobitné záruky a starostlivosť, vrátane primeranej právnej ochrany, pred aj po narodení, pretože potreba takýchto osobitných záruk bola vyhlásená v Ženevskej deklarácii práv dieťaťa z r. 1924 a uznaná vo Všeobecnej deklarácii ľudských práv a v stanovách špecializovaných i medzinárodných organizácií starajúcich sa o blaho detí, pretože ľudstvo je povinné dať dieťaťu to najlepšie, čo má. Valné zhromaždenie vyhlasuje túto Deklaráciu práv dieťaťa, aby mohlo mať šťastné detstvo a požívať pre vlastné dobro a pre dobro spoločnosti práva a slobody tu zakotvené; vyzýva rodičov, mužov a ženy ako jednotlivcov, dobrovoľné organizácie, miestne úrady i vlády krajín, aby uznali tieto práva a snažili sa dosiahnuť ich zachovávanie cestou legislatívnych a iných opatrení postupne prijímaných v súlade s nasledujúcimi zásadami:

**Zásada 1**

Dieťa musí požívať všetky práva zakotvené v tejto deklarácii. Každé dieťa bez výnimky musí byť nositeľom týchto práv, bez rozdielu alebo diskriminácie na základe rasy, farby, pohlavia, jazyka, 'náboženstva, politického alebo iného presvedčenia, národného alebo sociálneho pôvodu, majetku, rodového alebo iného postavenia, či už jeho samého alebo jeho rodiny.

 **Zásada 2**

 Dieťa musí požívať osobitnú ochranu a musia mu byť zákonom i ostatnými spôsobmi dané príležitosti a možnosti na to, aby sa mohlo rozvíjať fyzicky, mentálne, morálne, duchovne a sociálne zdravým a normálnym spôsobom, v podmienkach slobody a dôstojnosti. Pri prijímaní zákonov na tento účel musia byť prvoradé najlepšie záujmy dieťaťa.

 **Zásada 3**

 Dieťa od svojho narodenia musí mať právo na meno a štátnu príslušnosť.

 **Zásada 4**

Dieťa musí požívať výhody sociálneho zabezpečenia. Musí mať právo vyrastať a rozvíjať sa v zdraví; preto sa musí jemu i jeho matke poskytovať osobitná starostlivosť a ochrana vrátane primeranej starostlivosti v dobe pred jeho narodením i po ňom. Dieťa musí mať právo na primeranú výživu, bývanie, zotavenie a zdravotnícke služby.

**Zásada 5**

Dieťaťu, ktoré je fyzicky, mentálne alebo sociálne postihnuté, musí sa poskytovať osobitné zaobchádzanie, výchova a starostlivosť, ktorú si vyžaduje jeho zvláštne postavenie.

**Zásada 6**

Dieťa na plný a harmonický rozvoj svojej osobnosti potrebuje lásku a porozumenie. Musí všade tam, kde je to možné, vyrastať v starostlivosti a pod zodpovednosťou svojich rodičov, a v každom prípade v ovzduší náklonnosti a morálneho aj materiálneho bezpečia; dieťa v útlom veku nesmie byť — okrem výnimočných okolností — odlúčené od svojej matky. Spoločnosť a verejné úrady sú povinné poskytovať zvýšenú a osobitnú starostlivosť deťom bez rodiny a deťom bez primeraných prostriedkov podpory. Finančná podpora štátu i ďalšia pomoc na zabezpečenie detí z veľkých rodín je žiaduca.

**Zásada 7**

Dieťa má právo získať vzdelanie, ktoré musí byť bezplatné a povinné, prinajmenšom v elementárnych stupňoch. Musí mu byť poskytnuté vzdelanie, ktoré bude zvyšovať jeho všeobecnú kultúrnu úroveň a umožni mu na základe rovnakých príležitostí rozvíjať svoje schopnosti, vlastný úsudok a zmysel pre morálnu i sociálnu zodpovednosť a stať sa platným členom spoločnosti. Najlepšie záujmy dieťaťa musia byť hlavnou zásadou tých, ktorí zodpovedajú za jeho vzdelanie a výchovu; táto zodpovednosť spočíva predovšetkým na jeho rodičoch. Dieťa musí mať plnú príležitosť na hru a zábavu, ktoré by mali smerovať k rovnakým cieľom ako vzdelanie; spoločnosť a verejné úrady musia vyvíjať úsilie na podporu výkonu tohto práva.

**Zásada 8**

Dieťa musí byť za každých okolností medzi prvými, komu bude poskytnutá ochrana a pomoc.

**Zásada 9**

Dieťa musí byť chránené pred všetkými formami zanedbávania, krutosti a vykorisťovania. Nesmie byť predmetom obchodu v akejkoľvek forme. Dieťa nesmie byť prijaté do zamestnania pred dosiahnutím príslušné- ho minimálneho veku; v nijakom prípade mu nesmie byť vnútené alebo dovolené vykonávať povolanie alebo zamestnanie, ktoré by mohlo škodiť jeho zdraviu alebo výchove, resp. prekážať v jeho fyzickom, duševnom alebo morálnom rozvoji.

**Zásada 10**

Dieťa musí byť chránené pred praktikami, ktoré môžu povzbudzovať rasovú, náboženskú a akúkoľvek inú formu diskriminácie. Musí byť vychovávané v duchu porozumenia, znášanlivosti, priateľstva medzi národmi, mieru a všeobecného bratstva a plne si uvedomujúc, že svoju energiu i talent by malo venovať službe blížnym.

Ministerstvo školstva Slovenskej republiky

Metodické usmernenie č. 7/2006-R z 28. marca 2006 k prevencii a riešeniu šikanovania žiakov v školách a školských zariadeniach

Ministerstvo školstva Slovenskej republiky podľa § 14 ods.1 zákona č.596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva toto metodické usmernenie:

**Čl. 1 Úvodné ustanovenia**

(1) Šikanovanie sa v súčasnom období stáva vážnym problémom, ktorý sa prejavuje v školách a školských zariadeniach a ktorému je potrebné venovať neustálu pozornosť, a to z hľadiska preventívneho ako aj sankčného pôsobenia.

(2) Cieľom tohto metodického usmernenia je vzhľadom na závažnosť šikanovania poskytnúť základné informácie zamestnancom, ktorí sa podieľajú na výchovno-vzdelávacom procese o formách jeho prejavov, návrhoch na riešenie, spôsoboch ich preventívneho pôsobenia a o potrebe spolupráce s rodičmi žiakov a príslušnými inštitúciami.

**Čl. 2 Charakteristika šikanovania**

(1) Šikanovaním rozumieme akékoľvek správanie žiaka alebo žiakov, ktorých zámerom je ublíženie inému žiakovi alebo žiakom, prípadne ich ohrozenie alebo zastrašovanie. Ide o cielené a opakované použitie násilia voči takému žiakovi alebo skupine žiakov, ktorí sa z najrôznejších dôvodov nevedia alebo nemôžu brániť. Šikanovanie sa prejavuje v rôznych podobách, ktoré môžu mať následky na psychickom a fyzickom zdraví.

(2) Podstatnými znakmi šikanovania sú

a) úmysel bezprostredne smerujúci k fyzickému alebo psychickému ublíženiu druhému,

b) agresia jedného žiaka alebo skupiny žiakov,

c) opakované útoky, d) nevyrovnaný pomer síl medzi agresorom a obeťou.

(3) Šikanovanie sa prejavuje v priamej podobe: fyzickými útokmi, urážlivými prezývkami, nadávkami, posmechom, tvrdými príkazmi agresora vykonať určitú vec proti vôli obete, odcudzením veci a pod.

 (4) Šikanovanie sa môže prejavovať i v nepriamej podobe, napr. prehliadaním a ignorovaním obete.

(5) Šikanovanie sa môže uskutočňovať aj medzi žiakmi v triede či výchovnej skupine a odohráva sa najmä v čase prestávok, cestou do školy a zo školy alebo v čase mimo vyučovania.

(6) Škola alebo školské zariadenie (ďalej len „škola“) zodpovedá za deti a žiakov v čase vyučovania a školských akcií (§ 49 zákona č. 29/1984 Zb. o sústave základných a stredných škôl (školský zákon) v znení neskorších prepisov, najmä čl. 3, čl. 16, čl. 19 a čl. 29 Dohovoru o právach dieťaťa a podľa pracovného poriadku školy).

(7) Škola zodpovedá aj za škodu, ktorú v čase vyučovania, resp. v dobe vykonávania tzv. prechodného dohľadu spôsobí žiak, pokiaľ ten, kto je povinný vykonávať dohľad nepreukáže, že náležitý dohľad nezanedbal (§ 422 Občianskeho zákonníka). Šikanovanie nesmie byť zamestnancami školy v žiadnej miere akceptované a pedagóg musí šikanovanie medzi žiakmi bez meškania riešiť a každej jeho obeti poskytnúť okamžitú pomoc.

(8) Z hľadiska priestupkového zákona

1) môže šikanovanie žiakov napĺňať skutkovú podstatu priestupkov. Môže ísť predovšetkým o priestupky proti občianskemu spolunažívaniu a priestupky proti majetku.

 (9) Zodpovedným za priestupky je ten, kto v čase jeho spáchania dovŕšil pätnásty rok svojho veku. Ak spácha priestupok osoba, ktorá v čase jeho spáchania dovŕšila pätnásty rok a neprekročila osemnásty rok svojho veku, zaraďuje sa do kategórie „mladistvých“.

(10) Z hľadiska trestného zákona

2) môže šikanovanie žiakov napĺňať i skutkovú podstatu trestných činov. Trestný zákon definuje trestný čin ako prečin a zločin. Môže ísť najmä o trestný čin ohovárania, nebezpečného vyhrážania, ublíženia na zdraví, obmedzovania osobnej slobody, nátlaku, vydierania, lúpeže, hrubého nátlaku, krádeže alebo poškodzovania cudzej veci, neoprávneného užívania cudzej veci.

(11) Páchateľom trestného činu je ten, kto trestný čin spáchal sám. Za spolupáchateľstvo trestného činu sa považuje, ak bol trestný čin spáchaný spoločným konaním dvoch alebo viacerých osôb.

 (12) Trestne zodpovedný je ten, kto v čase spáchania činu dovŕšil štrnásty rok svojho veku. Osoby, ktoré v čase spáchania trestného činu dovŕšili štrnásty rok a neprekročili osemnásty rok svojho veku sa podľa trestného zákona zaraďujú do kategórie „mladistvých“.

(13) Učiteľ alebo vychovávateľ, ktorému bude známy prípad šikanovania a neprijme v tomto smere žiadne opatrenie, sa vystavuje riziku trestného postihu. Takýmto konaním môže pedagogický zamestnanec napĺňať i skutkovú podstatu trestného činu neprekazenia trestného činu, neoznámenia trestného činu alebo ublíženia na zdraví a to tak, že inému z nedbanlivosti ublíži na zdraví tým, že poruší dôležitú povinnosť vyplývajúcu z jeho zamestnania, povolania, postavenia alebo funkcie, alebo uloženú mu podľa zákona.

**Čl. 3 Prevencia šikanovania**

(1) Základným preventívnym opatrením školy je osvojiť si základný princíp „Sme škola, kde sa šikanovanie netoleruje v žiadnych podobách !“

(2) Je dôležité, aby sa s podstatou, formami a nebezpečnými dôsledkami šikanovania ako antisociálneho správania jednotlivcov i skupín oboznámili všetci žiaci, zamestnanci škôl a školských zariadení, školskí inšpektori a rodičovská verejnosť. Pre žiakov, pedagogických

zamestnancov i rodičov je potrebné vedieť, že tieto formy správania nie sú neškodným humorom a zábavou, mali by sa oboznámiť predovšetkým s negatívnymi dôsledkami šikanovania, a to tak pre jeho obete, ako i pre agresorov. Za zvlášť nebezpečné je potrebné považovať tendenciu podceňovať počiatočné prejavy šikanovania.

(3) Dôležité aktivity školy sa nedajú spájať len s vyučovacími predmetmi, ale sa týkajú všetkých činností a situácií v škole, v ktorých sa žiak učí prijímať všeobecné hodnoty spoločnosti, identifikovať sa s nimi a konať v ich duchu v každodennom živote.

 (4) Štátny pedagogický ústav, metodicko-pedagogické centrá a ďalšie subjekty poskytujúce ďalšie vzdelávanie pedagogickým zamestnancom zaistia v tomto smere podľa úrovne a typu škôl a podľa akreditovaných programov vzdelávanie výchovných poradcov, koordinátorov prevencie, riaditeľov škôl a školských zariadení a ďalších pedagogických zamestnancov.

(5) Riaditelia škôl zodpovedajú za systémové aktivity školy v oblasti prevencie šikanovania a agresivity. V rámci účinnej prevencie šikanovania je pri príprave a realizácii celoškolskej stratégie dôležité najmä

a) vytvoriť pozitívnu klímu v škole,

 b) navodiť úzku spoluprácu medzi žiakmi, zamestnancami školy, rodičmi a jasne vymedziť možnosti oznamovať aj zárodky šikanovania (pri zachovaní dôvernosti takýchto oznámení),

c) vo vnútornom poriadku školy jasne stanoviť pravidlá správania vrátane sankcií za ich porušenie, viesť písomné záznamy o riešení konkrétnych prípadov šikanovania,

d) zaistiť v súlade s pracovným poriadkom zvýšený dozor pedagogických zamestnancov cez prestávky, pred začiatkom vyučovania, po jeho skončení i v čase mimo vyučovania žiakov a chovancov, a to najmä v priestoroch, kde k šikanovaniu už došlo alebo by k nemu mohlo dochádzať,

e) oboznámiť pedagogických zamestnancov so systémom školy pre oznamovanie a vyšetrovanie šikanovania, zvyšovať informovanosť pedagogických zamestnancov, organizovať semináre s odborníkmi zaoberajúcimi sa danou problematikou,

f) informovať pedagogických zamestnancov, žiakov, aj rodičov o tom, čo robiť v prípade, keď sa dozvedia o šikanovaní (napr. umiestniť na prístupné miesto kontakty a telefónne číslo na inštitúcie, ktoré sa problematikou šikanovania zaoberajú),

 g) zabezpečiť vzdelávanie v oblasti prevencie šikanovania najmä triednych učiteľov, koordinátorov prevencie a výchovných poradcov,

h) spolupracovať s odborníkmi z príslušného centra výchovnej a psychologickej prevencie, prípadne pedagogicko-psychologickej poradne (ďalej len „CVPP“ a „PPP“), resp. ďalšími odbornými pracoviskami poradenských a preventívnych služieb v regióne,

i) v pracovnom poriadku školy vymedziť oznamovaciu povinnosť pre pedagogických aj nepedagogických zamestnancov,

j) zaangažovať do riešenia a do prevencie šikanovania aj žiacke školské rady.

**Čl. 4 Metódy riešenia šikanovania**

(1) Odhalenie šikanovania býva niekedy veľmi ťažké i pre skúseného pedagóga. Najzávažnejšiu negatívnu úlohu pri jeho zisťovaní hrá strach (alebo snaha o utajenie) u obetí, ale aj agresorov a ďalších možných účastníkov.

 (2) Pre vyšetrovanie šikanovania sa odporúča nasledovná stratégia

a) zaistenie ochrany obetiam,

b) rozhovor s deťmi, ktoré na šikanovanie upozornili, rozhovor s obeťou, s agresormi, c) nájdenie vhodných svedkov, individuálne, prípadne konfrontačné rozhovory so svedkami (nikdy nekonfrontovať obete a agresorov),

d) kontaktovanie rodičov alebo zákonných zástupcov, e) kontaktovanie CVPP, PPP alebo diagnostické centrum (ďalej len „DC“),

f) využitie anonymnej dotazníkovej metódy.

 (3) Pri výskyte skupinového násilia voči obeti sa odporúča nasledovný postup

a) okamžitá pomoc obeti,

b) dohoda riaditeľa školy s pedagogickými zamestnancami na postupe vyšetrovania,

c) vlastné vyšetrovanie,

d) zabránenie možnej krivej výpovede agresorov, ich izolácia bez možnosti dohodnúť sa na spoločnej výpovedi,

e) pokračujúca pomoc a podpora obete,

f) nahlásenie prípadu polícii,

g) kontaktovanie rodičov alebo zákonných zástupcov,

h) kontaktovanie PPP a CVPP, DC a pod.

**Čl. 5 Opatrenia na riešenie situácie**

(1) Z opatrení pre obete možno použiť

a) odporúčanie rodičom obetí vyhľadať individuálnu odbornú starostlivosť CVPP, PPP,

b) zorganizovanie skupinového intervenčného programu riaditeľom školy v spolupráci s CVPP, PPP,

c) informovanie a poradenstvo pre rodičov obetí.

(2) Z bežných opatrení pre agresorov možno použiť

 a) odporučenie rodičom agresorov vyhľadať odbornú starostlivosť CVPP, PPP,

b) zníženie známky zo správania,

c) preloženie žiaka do inej triedy, pracovnej či výchovnej skupiny,

d) výchovné opatrenia – napomenutie a pokarhanie triednym učiteľom, pokarhanie riaditeľom školy; podmienečné vylúčenie a v najzávažnejších prípadoch až vylúčenie zo štúdia na strednej škole.

(3) V mimoriadnych prípadoch sa môžu použiť ďalšie opatrenia a) odporúčanie rodičom umiestniť žiaka na dobrovoľný diagnostický pobyt do miestne príslušného DC, prípadne do liečebno-výchovného sanatória,

b) oznámenie príslušnému Úradu práce, sociálnych vecí a rodiny – sociálno-právna ochrana detí za účelom využitia nutných výchovných opatrení v prospech maloletého v zmysle zákona č. 195/1998 Z. z. o sociálnej pomoci, v znení neskorších predpisov

c) oznámenie príslušnému útvaru Policajného zboru SR, ak došlo k závažnejšiemu prípadu šikanovania, pri ktorom je podozrenie, že bol spáchaný trestný čin alebo čin inak trestný (u maloletých).

**Čl. 6 Spolupráca školy s rodičmi žiakov**

Pri podozrení na šikanovanie žiaka je potrebná spolupráca vedenia školy, koordinátora prevencie, prípadne výchovného poradcu a ďalších pedagogických zamestnancov tak s rodinou obete, ako aj s rodinou agresora. Nedá sa však predpokladať, že rodičia budú vždy hodnotiť situáciu objektívne, preto sa odporúča upozorniť ich na to, aby si všímali možné príznaky šikanovania a ponúknuť im pomoc. Pri pohovore s rodičmi majú dbať pedagogickí zamestnanci na taktný prístup a najmä na zachovanie dôvernosti informácií.

**Čl. 7 Spolupráca školy s ďalšími inštitúciami**

(1) V rámci prevencie šikanovania a pri jeho riešení je dôležitá spolupráca s CVPP, PPP, ako aj s ďalšími inštitúciami a orgánmi.

(2) Je dôležité riadiť sa opatreniami a odporúčaniami Štátnej školskej inšpekcie a CVPP, PPP.

(3) Pri podozrení, že šikanovanie naplnilo skutkovú podstatu priestupku alebo trestného činu, je riaditeľ školy povinný oznámiť túto skutočnosť príslušnému útvaru Policajného zboru SR.

(4) Školy sú povinné bez zbytočného odkladu oznámiť orgánu sociálno-právnej ochrany skutočnosti, ktoré ohrozujú žiaka, alebo že žiak spáchal trestný čin, prípadne opakovane páchal priestupky.

**Čl. 8 Účinnosť**

Toto metodické usmernenie nadobúda účinnosť 1. apríla 2006.

**Dodatok č. 1 k Školskému poriadku v čase mimoriadnej situácie u dôvodu šírenia Covid- 19**

Na základe rozhodnutia číslo: 2020/15801:1-A1800 MŠ SR sa dopĺňa školský poriadok o nasledujúce opatrenia a odporúčania platné od 01.9.2020 až do zrušenia mimoriadnej situácie.

1. V období školského vyučovania môže riaditeľ školy podľa § 150 ods. 5 poskytnúť žiakom jednej triedy alebo žiakom viacerých tried z dôvodu podozrenia na výskyt ochorenia COVID19 **voľno viac ako päť dní so súhlasom zriaďovateľa**.

2. Ak riaditeľ školy poskytne žiakom jednej triedy alebo žiakom viacerých tried voľno podľa bodu 1, čas poskytnutého voľna sa považuje za mimoriadne prerušenie školského vyučovania v škole.

3. Škola oznámi územne príslušnému okresnému úradu v sídle kraja na účely poskytovania ošetrovného údaje o deťoch a žiakoch v rozsahu určenom zákonom č. 461/2003 Z. z. o sociálnom poistení v znení neskorších predpisov a spôsobom určenom Sociálnou poisťovňou podľa stavu k poslednému dňu príslušného mesiaca v termíne **do 3. dňa nasledujúceho mesiaca. Okresný úrad v sídle kraja tieto údaje oznámi Sociálnej poisťovni do siedmich dní odo dňa ich oznámenia školou.**

4. Ak ide o ospravedlnenie neprítomnosti dieťaťa alebo žiaka počas trvania mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19, lehota podľa § 144 ods. 10 zákona č. 245/2008 Z. z. **sa predlžuje z 3 po sebe nasledujúcich vyučovacích dní na 5 po sebe nasledujúcich vyučovacích dní.**

Odôvodnenie: Vzhľadom na to, že je potrebné zabezpečiť ochranu zdravia žiakov aj zamestnancov škôl, riaditeľom škôl sa umožňuje poskytnúť voľno aj v rozsahu viac ako päť dní. Súčasne sa predlžuje lehota na ospravedlňovanie neprítomnosti dieťaťa alebo žiaka zákonným zástupcom.

**CELKOVÉ HODNOTENIE ŽIAKOV V ČASE MIMORIADNEJ SITUÁCIE COVID 19**

**Hodnotenie žiakov v čase mimoriadnej situácie Covid 19**

 **Hodnotenie pre 1.stupeň ZŠ**

|  |  |  |  |  |
| --- | --- | --- | --- | --- |
|   | **1. ročník** | **2. ročník** | **3. ročník** | **4. ročník** |
| **SJL** | hodnotený slovne | hodnotený známkou | hodnotený známkou | hodnotený známkou |
| **MAT** | hodnotenýslovne | hodnotený známkou | hodnotený známkou | hodnotený známkou |
| **ANJ** | hodnotenýslovne | hodnotenýslovne | hodnotený známkou | hodnotený známkou |
| **Prvouka** | hodnotenýslovne | hodnotený známkou | -/- | -/- |
| **Vlastiveda** | -/- | -/- | hodnotený známkou | hodnotený známkou |
| **Prírodoveda** | -/- | -/- | hodnotený známkou | hodnotený známkou |
| **Informatika** | -/- | -/- | absolvoval | Absolvoval |
| **VYV** | hodnotenýslovne | hodnotenýslovne | hodnotenýslovne | Hodnotený slovne |
| **HUV** | absolvoval | absolvoval | absolvoval | absolvoval |
| **TSV** | absolvoval | absolvoval | absolvoval | absolvoval |
| **PVC** | -/- | -/- | hodnotenýslovne | Hodnotený slovne |
| **ETV/NBV** | absolvoval | absolvoval | absolvoval | absolvoval |

**Hodnotenie pre 2. stupeň ZŠ**

|  |  |  |  |  |  |
| --- | --- | --- | --- | --- | --- |
|   | **5. ročník** | **6. ročník** | **7. ročník** | **8. ročník** | **9. ročník** |
| **SJL** | hodnotený známkou | hodnotený známkou | hodnotený známkou | hodnotený známkou | hodnotený známkou |
| **ANJ** | hodnotený známkou | hodnotený známkou | hodnotený známkou | hodnotený známkou | hodnotený známkou |
| **NEJ** | -/- | -/- | absolvoval | -/- | absolvoval |
| **OBN** | -/- | absolvoval | absolvoval | absolvoval | absolvoval |
| **DEJ** | hodnotený známkou | hodnotený známkou | hodnotený známkou | hodnotený známkou | hodnotený známkou |
| **GEG** | hodnotený známkou | hodnotený známkou | hodnotený známkou | hodnotený známkou | hodnotený známkou |
| **MAT** | hodnotený známkou | hodnotený známkou | hodnotený známkou | hodnotený známkou | hodnotený známkou |
| **INF** | absolvoval | absolvoval | absolvoval | absolvoval | - |
| **FYZ** | -/- | hodnotený známkou | hodnotený známkou | hodnotený známkou | hodnotený známkou |
| **CHE** | -/- | -/- | hodnotený známkou | hodnotený známkou | hodnotený známkou |
| **BIO** | hodnotený známkou | hodnotený známkou | hodnotený známkou | hodnotený známkou | hodnotený známkou |
| **VYV** | absolvoval | absolvoval | absolvoval | absolvoval | absolvoval |
| **HUV** | absolvoval | absolvoval | absolvoval | absolvoval | -/- |
| **THD** | absolvoval | absolvoval | absolvoval | absolvoval | absolvoval |
| **TSV** | absolvoval | absolvoval | absolvoval | absolvoval | absolvoval |
| **ETV/NBV** | absolvoval | absolvoval | absolvoval | absolvoval | absolvoval |

Usmernenie k priebežnému hodnoteniu a celkovému hodnoteniu žiakov základných škôl počas mimoriadnej situácie a núdzového stavu vyhláseného v súvislosti s ochorením COVID-19

1. Celkové hodnotenie žiakov základných školách Podľa § 55 ods. 1 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) možno hodnotiť žiakov základných škôl

**a) slovným hodnotením,**

**b) klasifikáciou („známkou“),**

**c) kombináciou klasifikácie a slovného hodnotenia**.

Vo vyučovacích predmetoch, ktoré sú podľa § 55 ods. 2 školského zákona určené v školskom vzdelávacom programe ako **neklasifikované** a nemožno ich hodnotiť ani slovne, sa na vysvedčení uvedie slovo **„absolvoval/-a“** alebo **„neabsolvoval/-a**“ (ďalej len „nehodnotené vyučovacie predmety“).

V prvom ročníku základnej školy sa počas mimoriadnej situácie a núdzového stavu vyhláseného v súvislosti s ochorením COVID-19 priebežné hodnotenie aj hodnotenie na vysvedčení realizuje slovným hodnotením. Zákonom č. 93/2020 Z. z., ktorým sa s účinnosťou od 25. apríla 2020 novelizoval aj zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony bola zrušená možnosť hodnotenia prospechu žiaka základnej školy v jednotlivých vyučovacích predmetoch na vysvedčení pre prípravný ročník, nultý ročník a prvý až štvrtý ročník slovne týmito stupňami

**„a) dosiahol veľmi dobré výsledky,**

**b) dosiahol dobré výsledky,**

**c) dosiahol uspokojivé výsledky,**

**d) dosiahol neuspokojivé výsledky.“.**

Vo vyučovacích predmetoch v komplementárnych vyučovacích oblastiach uvedených v Metodickom odporúčaní k obsahu a organizácii výchovno-vzdelávacieho procesu v ZŠ a v ZŠ pre žiakov so špeciálnymi výchovno-vzdelávacími potrebami, v ktorých bolo školské vyučovanie obmedzené, alebo vo vyučovacích predmetoch v Manuáli pre základné školy a školské zariadenia mohla pedagogická rada školy na zasadnutí rozhodnúť o nehodnotení vyučovacieho predmetu a následne upraviť kritériá hodnotenia vyučovacích predmetov základnej školy.

Podľa § 18 ods. 10 vyhlášky Ministerstva školstva č. 320/2008 Z. z. o základnej škole v znení neskorších predpisov (ďalej len „vyhláška“), ak je v niektorom vyučovacom predmete podľa školského vzdelávacieho programu žiak základnej školy neklasifikovaný, na vysvedčení a v katalógovom liste sa uvádza namiesto klasifikačného stupňa slovo „

a**) absolvoval,** ak sa žiak aktívne zúčastňoval na vyučovacom procese daného predmetu alebo ak bol žiak prítomný na vyučovacej hodine, aj keď zo závažných objektívnych dôvodov nepracoval,

b**) neabsolvoval**, ak žiak zo závažných dôvodov nemohol vykonávať požadované intelektuálne a motorické činnosti, a preto sa na vyučovacom predmete ospravedlnene nezúčastňoval; ak žiak na vyučovacej hodine nepracoval, nevie uplatniť svoje vedomosti a zručnosti ani na podnet učiteľa, celkové hodnotenie takého žiaka **je neprospel.“.**

 Počas mimoriadnej situácie, resp. núdzového stavu vyhláseného v súvislosti s ochorením COVID-19 hodnotenie „neabsolvoval“, ktorého dôsledkom je celkové hodnotenie „neprospel“, je vhodné využívať len v nevyhnutných prípadoch vyjadrenia neplnenia cieľov vyučovacieho predmetu zo subjektívnych dôvodov na strane žiaka.

Ak je to možné, odporúča sa v súčasnosti takto nehodnotiť.

Kritériá hodnotenia žiakov základných škôl Celkové hodnotenie žiakov základnej školy a klasifikácia ako aj zmeny hodnotenia a klasifikácie počas školského roka sa podľa § 18 ods. 11 vyhlášky č. 320/2008 Z. z. prerokujú a odsúhlasia v pedagogickej rade školy.

**Prezenčné vzdelávanie**

Škola postupuje pri hodnotení a klasifikácii žiakov základných škôl podľa prvého bodu tohto usmernenia. Ak pre závažné objektívne príčiny napr. z dôvodu nedostatočných podkladov k hodnoteniu alebo izolácie žiaka z dôvodu choroby a iných, nemožno žiaka hodnotiť v riadnom termíne v danom polroku, túto skutočnosť prerokuje pedagogická rada školy a žiak sa daný polrok v riadnom termíne nehodnotí.

Riaditeľ základnej školy určí na jeho hodnotenie náhradný termín, a to spravidla tak, aby sa hodnotenie žiaka mohlo vykonať najneskôr do dvoch mesiacov po skončení daného polroka.

**Dištančné vzdelávanie**

Škola postupuje pri hodnotení a klasifikácii žiakov základných škôl podľa prvého bodu tohto usmernenia.

Ak pre **závažné objektívne príčiny** napr. z dôvodu nedostatočných podkladov k hodnoteniu alebo izolácie žiaka z dôvodu choroby a iných, nemožno žiaka hodnotiť v riadnom termíne, túto skutočnosť prerokuje pedagogická rada a žiak sa za daný polrok v riadnom termíne nehodnotí.

Riaditeľ základnej školy určí na jeho hodnotenie náhradný termín, a to spravidla tak, aby sa hodnotenie žiaka mohlo vykonať najneskôr do dvoch mesiacov po skončení daného polroka. Tohto žiaka možno hodnotiť na základe komisionálnej skúšky alebo získaním podkladov ku hodnoteniu. Podkladom môžu byť projekty, riešenia komplexných úloh alebo samostatné praktické práce spracované žiakmi.

Ak

* + 1. žiak základnej školy nesplnil požiadavky učiteľa v rámci dištančného vzdelávania zo subjektívnych príčin napr. pravidelné neodovzdávanie úloh alebo žiadna účasť na dištančnom vzdelávaní bez ospravedlnenia a iné,
		2. konanie žiaka podľa písm. a) bolo prerokované v pedagogickej rade za daný štvrťrok,

c) zákonní zástupcovia žiaka boli preukázateľne informovaní o nesplnení požiadaviek podľa písm. a) a

d) zlepšenie nenastalo,

je klasifikovaný známkou **nedostatočný**, hodnotený slovne s vyjadrením nesplnenia kritérií hodnotenia predmetu určené základnou školou alebo hodnotený podľa § 18 ods. 10 vyhlášky slovom „**neabsolvoval**“ s celkovým prospechom **neprospel.**

 **Komisionálne skúšky**

V § 57 ods. 1 školského zákona sú uvedené dôvody, na základe ktorých sa žiak hodnotí podľa výsledkov komisionálnej skúšky. Na účel hodnotenia žiakov základných škôl v nadväznosti na mimoriadne prerušenie školského vyučovania v školách sú relevantné najmä dôvody podľa § 57 ods. 1 písm. c) a e) školského zákona.

Podľa § 57 ods. 1 písm. e) školského zákona sa žiak hodnotí podľa výsledkov komisionálnej skúšky, ak vykonáva opravné skúšky. Opravnú skúšku môže žiak vykonať

 - podľa § 56 ods. 4 školského zákona, t.j. žiak, ktorého prospech na konci prvého polroka je nedostatočný najviac z dvoch povinných vyučovacích predmetov, ktoré sa vyučujú len v prvom polroku,

- podľa § 56 ods. 3 školského zákona, t.j. žiak, ktorý má na konci druhého polroka prospech nedostatočný najviac z dvoch povinných vyučovacích predmetov alebo nesplnil kritériá hodnotenia určené základnou školou najviac z dvoch vyučovacích predmetov v slovnom hodnotení, môže na základe rozhodnutia riaditeľa školy vykonať z týchto predmetov opravnú skúšku,

Termín opravných skúšok určí riaditeľ školy podľa § 56 ods. 5 školského zákona.

.Podľa § 57 ods. 1 písm. c) školského zákona sa žiak hodnotí podľa výsledkov komisionálnych skúšok, ak žiak alebo zákonný zástupca požiada o preskúšanie žiaka.

Ak zákonný zástupca žiaka písomne požiada o vykonanie komisionálnej skúšky podľa § 57 ods. 1 písm. c) školského zákona, riaditeľ školy rozhodne o jej vykonaní na základe posúdenia dôvodov, uvedených v písomnej žiadosti zákonného zástupcu.

Ak riaditeľ rozhodne o povolení vykonať komisionálnu skúšku, komisia pre komisionálnu skúšku posúdi prostredníctvom tejto skúšky okrem iného aj vplyv mimoriadneho prerušenia školského vyučovania v škole v súvislosti s ochorením COVID 19 na úroveň vedomostí a schopností žiaka najmä s ohľadom na to, ako úroveň, ktorú počas dištančného vzdelávania žiak dosiahol, dáva perspektívu napredovania v rámci jeho schopností.

Ak komisia zistí, že žiak nezískal také kompetencie, ktoré by v rámci prezenčného vzdelávania mohol získať, výsledkom komisionálnej skúšky môže byť slovné hodnotenie (pri príslušnom predmete komisionálnej skúšky, ale aj pri všetkých predmetoch komisionálnej skúšky). Pri využití slovného hodnotenia odporúčame použiť vyjadrenie: „Úroveň dosiahnutých vedomostí a schopností žiaka nedosahuje jeho možnosti a predpoklady, s celkovým hodnotením komisionálnej skúšky - **neprospel.“,** ktoré sa pri príslušnom predmete uvedie na vysvedčení.

Podľa čl. 10 ods. 1 metodického pokynu č. 22/2011 na hodnotenie žiakov základnej školy do vyššieho ročníka postupuje žiak, ktorý prospel. Vzhľadom na uvedené žiak, ktorý neprospel, nemôže postúpiť do vyššieho ročníka a má opakovať ročník.

 Pri hodnotení žiakov odporúčame školám brať do úvahy všetky špecifiká a osobitosti žiakov a podmienok, ktoré majú vplyv na hodnotenie vzdelávacích výsledkov konkrétnych žiakov.

1. ) § 31 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. [↑](#footnote-ref-1)